2019ko ekainaren 19a, asteazkena | Ordua Euskal Herrian 05:15:19\nUdazkeneko sua, AfD alderdia bostetik batek bozkatu duen herri batean. Batasunarekin zerbait galdu zuen Alemaniako ekialdeak. Losing my religion entzuten da. Hiru lagun kantuaren leloa baino gehiago abesten hasi gara. Seme-alabak begira jarri zaizkigu jakinguraz, hunkituta, deseroso. Auzo-lotsa ere ote zegoen beren begiraden koktelean? Seguruenez. Seme-alaben adina ez da nahikoa kantuak nora eraman gaituen jakiteko: 12-15 urte genitueneko nerabezarora eta orduko sentipenetara. Nora eza, barne eta kanpoko gerrak, bakardade eta ametsak, erantzunik gabeko maitasunak eta entzungor egiten duen ingurua. Musika-txinparta batek piztu digu iraganeko su baten oroitzapena, bakoitzari berea. Batzuei Led Zeppelin edo Iggy Pop entzuten gertatuko zaie, besteei Hertzainak edo Neguren arrakastekin.\nNo pasarán entzun omen zen Bartzelonan, poliziari zuzenduta. 80 urteko tartea bere burua defendatzen zuen Errepublikaren eta deklaratua izan nahi duenaren artean. Frankismoa amaitzeke ote dagoen. Zilegi al den Gerra Zibila gogora ekartzea, zilegi al den iraganaz halako erabilera egitea. Batzuek ezetz diote, irmoki. Nazismoa ere amaitu zen, eta Alemanian naziekin konparaketak egiten diren oro, ez egiteko eskatzen da, arren, ez konparatzeko.\nBatzuetan musika bat entzuten dugu, eta buruak loturak egiten ditu. Batzuetan iraganeko gatazka batek, borroka batek, txinparta batek bezala salto egiten digu begien aurrera. Eta akaso, etorkizun posible baten irudia argitzen du. Antza, Europak irudi berri bat behar du.\nAtzera eta aurrera, epe luzera begira jartzen gaitu Kataluniak. Espainian sortu duen krisia ezin da banatu Europar Batasunak bizi duen krisi egoeratik. Herrien Europa desio dutenek esperantzaz begiratzen diote Kataluniari, estatu nazionalen Europan agintzen dutenek, aldiz, kezkaz.\nEz da mugimendu fokalizatu batek Europan larritasuna sortzen duen lehen aldia. Denbora-jauzi handia egingo dut, 1871. urtera, alegia: Europak, beste arrazoi batzuengatik, beldurra izan zion Parisko Komunari. Vive la Commune! aldarrikatu zutenek ere, commune hitza iraganeko musiketatik erreskatatu zuten, citoyenne hitzarekin batera, Frantziako iraultzaren garaiari aipamen zuzena eginez. Autonomia lokalaren eskakizun horretan, denek ez zuten gauza bera ulertzen: deszentralizazioa, autogestioa, federalismoa... Eskala internazionalean proiektatzen zuten beren iraultza, eta Europako prentsak satanizatu egin zituen. Alemaniaren laguntzaz, egun gutxitan zapaldu ahal izan zuen Frantziak Parisko Komuna.\nNazioarteko prentsan ez dute Katalunia guztiz txarto tratatu. Alemaniakoan ordea, oro har, testuinguru gutxiegi eskainiz eman dute hango gertaeren berri. No pasarán leloaren berrerabilera fartsa gisa kalifikatzen zuen kazetariren batek, eta katalanek Gerra Zibilaren erabilera oldarkorra egiten dutela salatzen zuen. Baina nortzuk dira farsanteak? Marxen esaldi ezagunenetakoa izango dena datorkit gogora. Eta dio, Hegelen tesi bat osatuz, historia bi aldiz errepikatzen dela: lehenengo tragedia gisa, eta bigarrenez, fartsa gisa. Tragediaren sortzaileak izan zirenak bigarren bueltan farsanteak badira, hau da, ez diren zerbaiten itxura ematen badute, Espainiaren kasuan, demokrataz jantzita aurkezten dute beren burua.\nBelaunaldiz belaunaldi, sarritan familia barruan, motibo jakin batzuk iragaten dira. Europa han eta hemen sutan daukagun garai honetan, hainbat lekutako iragan ezberdinetatik agertzen ari zaizkigu txinpartak.


Freezer - Wikipedia, entziklopedia askea.\nFreezer (jatorrizko japonieraz フリーザ edo Furīza ?) Dragoi Bola mangako eta Dragoi Bola Zko fikziozko pertsonaia da, etsaia eta serie osoko bilaurik indartsuenetakoa. Bere arraza ezezagunak berezitasun batzuk ditu: gorputza eraldatu eta bere indarra aldatu dezake; eta espazioan, airerik gabe, bizirik irauteko ahalmena ere badu.\nDragoi Bola, Jump Force (en) eta Dragoi Bola Z\nRyūsei Nakao (en) , Christopher Ayres, Linda Young (en) , Pauline Newstone (en) , Derek Stephen Prince eta Joxe Felipe Auzmendi\nSon Goku eta Vegeta\nFreezer izena ingelesetik dator, hitz horrek hizkuntza horretan izozkailua esan nahi baitu.\nAkira Toriyamak elkarrizketaren batean esan zuenez, bere hasierako asmoa Freezerren sagarekin Dragoi Bola betiko bukatzea zen. Horregatik, inoizko bilaurik handiena izan behar zuela pentsatuz marraztu zuen pertsonaia hau.\n1.1 Saiyen genozidioa\n1.2 Namek planeta\n1.4 Hil ondoren\n3.1 Filmak eta atal bereziak\nFreezer espazioko tirano eta konkistatzaile gupidagabea zen. Bere agindupean zeukan inperioa 79 planeta baino gehiagok osatzen zuten (Vegeta Freezerren 79. planetara joan zen Lurrean larriki zauritu ondoren, mangako 246. atalean. Freezerrek basetzat hartua zeukan, baina ez zegoen han Namekera joana zelako. Freezerren planeta guztiek ez zuten bere zenbakia).\nFreezerrek hainbat arraza zituen menpean bere inperioan zehar eta horiekin bere armadak osatzen zituen, baina arrazarik garrantzitsuena eta indartsuena saiyena zen. Borrokarako berezko gaitasunekin, indar handiarekin eta borrokatuz boteretsuago bihurtzeko ahalarekin, saiyak oso arma interesgarria ziren Freezerren konkistetarako. Honek entzuna zuen Super Saiyaren edo goi-gerlariaren kondaira, borrokalari garaitezin bat; baina ez zuen benetakoa zenik sinesten. Baina saiyak egunetik egunera indartsuagoak zirela ikustean, kondaira egia ote zen pentsatzen hasi zen. Bere soldaduak hain boteretsuak izateak kezka sortzen zion tiranoari. Beldur zen, indartsuago eta indartsuago egiten jarraituz gero, egunen batean saiyak elkarturik bere aurka oldartuko ote ziren. Honela, eta Zarbonek emandako aholkua jarraituz, Freezerrek saiyen arrazarekin amaitzea erabaki zuen.\nBadaezpada ere eta beranduegi izan baino lehen, Freezerrek mehatxu hari amaiera eman zion. Bere soldadua zen Dodoria bidali zuen kanpoan ziren Bardock (Son Gokuren aita) eta bere taldea akabatzera. Bitartean, saiyen bizilekua zen Vegeta planetara abiatu zen bere espazio-ontzian. Heltzear zenean, Vegeta Erregea eta bere soldaduak erraz hil zituen.\nFreezer planetaren orbitara iritsi zenean, bizirik iraun zuen Bardock oldartu zitzaion. Freezerren gizonen artetik espazio-ontziaren ondoraino heldu zen eta tiranoari urrunetik erasotzen hasi zen. Baina Freezerrek, barre-algaraka, energia-bola izugarri bat jaurti zuen planetarantz. Erasoak Bardock eta parean harrapatu zituen soldaduak akabatu zituen, eta azkenik Vegeta planetarekin talka egin zuen, eztanda erraldoi batekin hau suntsituz (hau animean soilik agertu zen). Saiyen arraza desagertua zen, itxuraz behintzat.\nPlaneta lehertu ondoren, Freezerrek gertakarien bere bertsioa sortu zuen beretzat lan egiten zuten eta bizirik geratu ziren saiya bakanek sinetsi zezaten: Vegeta printzea, Raditz eta Nappa (filmak kontutan hartuz geo, Turles, Paragus eta Broly ere bai). Asmatutako istorioaren arabera, meteorito ikaragarri batek jo eta deuseztatu zuen Vegeta planeta, eta saiyak halaxe desagertu ziren.\n24 urte geroago, Freezerrek Vegetaren scouter dispositiboaren bidez ezagutu zituen honen Lurreko ibilerak. Horrela, Namek planetan ere Dragoi Bolak bazirela jakin zuen. Hauek bildu eta bere betiko biziaren guraria betetzeko asmoz, Frezer Namekera joan zen bere soldadu batzuekin, namektarrei Dragoi Bolak kentzeko. Vegetak, bere aldetik, Freezerri traizio egin zion Dragoi Bolak beretzat lortzeko asmoz, eta Kiwi, Dodoria eta Zarbon akabatu zituen. Orduan Freezerrek bere Eraso Indar Bereziei deitu zien, Dragoi Bolak bildu eta Vegeta hiltzeko. Baina hori gertatu aurretik Son Goku iritsi zen Namekera, eta Indar bereziak garaitu zituen.\nDragoi Bolak bildutakoan, Freezerrek namektar bat behar zuen dragoiari bertako hizkuntzan deitzeko, eta Nailekin borrokatu zuen, Namekeko gerlaririk indartsuenarekin. Freezerrek nahi bezala garaitu zuen Nail, baina bitartean Dendek dragoiari deitu zion Krilin eta Son Gohanekin batera. Freezer konturatu eta sututa Polunga dragoiarengana iritsi zenerako, hau desagertu egin zen bere sortzailearen heriotza zela eta. Freezer Vegetaren aurka hasi zen, baina honek orduan bere pareko indarra zeukan.\nFreezer bere bigarren formara eraldatu zen orduan, eta Krilin hilzorian utzi zuen berehala. Gohanek, erabat amoratuta, eraso bortitza jaurti zion Freezerri. Honek Gohan pixkanaka torturatzea erabaki zuen mendekuz. Bitartean, Dendek Krilin suspertu zuen eta honek Freezerri bere disko ebakitzailearekin isats zati bat moztu zion. Momentu hartan, berpiztutako eta Nailekin bateratutako Satan Txiki agertu zen Freezerri aurre egiteko.\nHasieran Freezer larri bazen ere, bigarren aldiz eraldatu zen eta, indar gehiagorekin, Satan Txiki jipoitzen hasi zen. Gohan berriz ere sutu egin zen eta Freezerri eraso zion, baina ez zion min handirik egin. Hau kezkatu egin zen Gohanen indarraren gorakada ikusita, eta orduan jakin zuen ume hura saiya zela. Baina ez zekien Vegetaren semea ote zen (oraindik ez zuelako Son Gokuren ezagutzarik). Azkenik, Freezer bere azken formara eraldatu zen, aurkariei hil aurretik hori erakusteko "ohorea" emateko. Bere forma berrian Freezerrek Dende akabatu zuen lehenengo, lagunak suspertzen zituela igarri ziolako. Vegetak kondairako saiya gerlaritzat jo zuen bere burua, eta Freezerren aurka borrokatzen hasi zen. Baina tiranoa askoz indartsuagoa zen, eta Vegeta nahi bezala garaitu zuen. Azken honi gutxi geratzen zitzaionean, Goku sendatua iritsi zen borroka lekura, Freezerri aurre egiteko prest. Vegetak, orduan, Freezer tentatu zuen eta iseka egin zion Gokuk garaituko zuela esanez. Freezerrek bihotza zulatu eta hilzorian utzi zuen Vegeta. Honek orduan Gokuri kontatu zion saiyen desagertzearen benetako arrazoia, eta beren arrazaren izenean mendekua hartzeko erregutu zion negarrez. Gokuk, nahiz eta Vegeta etsaia izan, lurperatu egin zuen eta Freezer akabatzeko hitza eman zuen.\nMomentu hartan Dragoi Bola osoko borrokarik luzeenetako bat hasi zen bien artean. Freezer Goku Bardocken semea zela konturatu zen. Goku eta Freezer parez pare hasi ziren borrokan, baina azken honek bere indarraren zati bat bakarrik erabiltzen zuen. Indar hori handiagotu zuenean, Goku erraz menderatzeko moduan zegoen. Azken karta jokatuz, Gokuk Kaitok irakatsitako indar unibertsalaren teknika erabiltzea lortu zuen Freezerren aurka. Horretarako Namek eta inguruko planetetako energia erabili zuen.\nDenek Freezer hila zela uste zutenean, hau zauri arinekin agertu zen Goku akituaren aurrean. Satan Txiki ia hilik utzi zuen eta Krilin, berriz, krudelki akabatu. Gokuren sumina izugarria izan zen eta, une hartan, Freezerrek beldur ziona bilakatu zen: kondairako super saiya. Goku Freezerri erasotzen hasi zen bere indar guztiz. Freezerrek, saiatu arren, ezin zuen ezer egin. Goku indartsuagoa zen. Beste ezer egin ezinik, Freezerrek Namek planetaren nukleoa erasotu zuen, bost minututan eztanda egingo zuela esanez. Horrela, Goku espazioan hilko zen eta berak biziraun egingo zuen.\nFreezerrek bere boterearen %100a kanporatu zuen, eta Gokuren boterearen antzekoa lortu zuen. Borroka bortitza izan zen bien artean, baina azkenean Goku indartsuagoa zela agerian geratu zen. Bere ohorea minduta, Freezerrek bi Kienzan (disko ebakitzaile) jaurti zizkion Gokuri. Baina une batean arreta galduta, bere eraso propioak Freezerren gorputza moztu zuten.\nHilzorian, tiranoak mesedez laguntzeko erregutu zion Gokuri. Honek geratzen zitzaion energiaren zati bat eman zion biziraun zezan. Baina, harrokeriak itsuturik, Freezerrek energia hori Gokuri erasotzeko erabili zuen eta honek kolpea itzuli zion, itxuraz Freezer akabatuz.\nNamek lehertu zenean, Freezerren gorputz zatia espazioan geratu zen ia hilik. Kasualitatez, ordea, inguruan zebilen bere aita King Coldek hartu zuen. Honek ezin zuen sinetsi bere semea planeta baten leherketa soilagatik ia hil zenik. Gehigarri zibernetikoak erabiliz, Freezerren gorputza osatzea lortu zuten eta gainera lehen baino indartsuago. Orduan, Freezerrek Lurrera joan eta mendekatzea erabaki zuen.\nAita-semeak Lurrera iritsi zirenean, Goku oraindik iristeke zegoen. Une hartan gerlari ezezagun bat agertu zen: Trunks, etorkizunetik etorritako beste super saiya bat. Hasieran Freezerrek ahultzat jo zuen, baina bere armada garaitu zuen Trunksek. Gero super saiya bihurtu zen eta, ia segituan, bere ezpatarekin Freezer erdibitu egin zuen. Ondoren King Cold akabatu zuen, hau ere oso erraz. Handik hiru ordura iritsi zen Goku Lurrera.\nOharra: Freezerren Lurreko heriotzaren ondoren, mangan ez zen gehiago agertu. Ondorengo agerpenak ez dira, beraz, Akira Toriyamak eginak.\nBere heriotzaren ondoren, animean, Freezer hainbat aldiz agertu zen Infernuan. Horietako bat Goku eta Boo Ahaltsuaren arteko borroka izan zen: Freezer Infernutik begira agertu zen hildako beste bilau batzuekin batera, Gokuren etsaiari zorte ona opatuz.\nDragoi Bola GTn, Cellekin bat egin zuen Gokuren aurka Infernuan borrokatzeko, hau engainatuta bertara eraman zutenean. Hala ere, Gokuk biak garaitzea lortu zuen eta handik ihes egin zuen.\n"Fukkatsu no Fusion: Gokuh y Vegeta " izeneko filmean,Freezer-ek infernutik ihes egitea lortzen du, eta Son Gohan eta Videl-en aurrean agertzen da. Hasiera batean ez du Gohan ezagutzen, baina segituan konturatzen da bera delaz. Orduan, infernuko arerioez osatutako gudaroste oso bat bidaltzen du haiengana, baina Gohanek guztiak ekiditu eta Freezer kolpe bakar batez eraitsitzea lortzen du. Gohanen botereaz ikaraturik, gudarosteak ihes egiten du.\nIraganean, Freezerrek hainbesteko indarra zuen, ezen bere gorputzak ezin baitzuen ondo kontrolatu. Indar hori mugatzeko eraldaketa fisiko batzuk izan zituen. Dragoi Bola Zko beste izaki batzuk indarra handitzeko eraldatzen ziren bitartean, Freezerrek indarra gutxitzeko edo kontrolatzeko egiten zuen hori. Bere berezko forma laugarrena da (ikus mangako 303. atala). Lehenengotik hasita, eraldaketa bakoitzean fisikoki aldatu egiten da.\nLehen forma (jatorrizko japonieraz 第1形態 edo Dai ichi Keitai)\nBere lehen forman, Freezer humanoide nahiko baxua da. Buruan kasko antzeko bat du bi adarrekin. Isats indartsua ere badu, eta hiru behatzeko hankak. Gerritik gora eramaten duen jantzia bere menpekoenaren (eta saiyenaren) antzekoa da. Bidaiatu behar duenean, askotan erabiltzen du bere aulki berezi hegalaria, ahul itxura emanez, nahiz eta bera askoz azkarrago hegan egiteko gai izan. "Lan zikina" bere menpekoei uzten die.\nBigarren forma (jatorrizko japonieraz 第2形態 edo Dai ni Keitai)\nBigarren forma hau lehenaren antzekoa da, baina asko handitzen da, bai altueran eta bai giharren tamainan. Freezerrek berak dioenez, aurreko formaren indarra bikoizten du honetan (bere indar berria "milioi bat unitate" baino handiagoa dela dio mangako 296. atalean). Adarrak ere hazten zaizkio, lehen zuzenak zirenak zezen batenen antzekoak bihurtzen zaizkio. Eraldatu aurretik bere armadura hausten du, eta bularra eta sorbaldak babesten dizkion berezko armadura bat agertzen zaio. Forma honetan du bere aita King Colden antzik handiena.\nHirugarren forma (jatorrizko japonieraz 第3形態 edo Dai san Keitai)\nFreezerren hirugarren formak itxura basatiagoa du, oso burezur luzatuarekin. Aurpegia aldatu egiten zaio, mutur luzeagoa eta sudur zapalagoa ditu orain. Adarrek atzera egiten dute eta buruaren atzean geratzen dira. Arantza handiak ere irteten zaizkio. Krilinek moztu zion isatsaren zatia ez zaio hazitzen. Forma honetan konkor txiki bat du bizkarrean, bere gorputzarentzat buruaren pisua gehiegizkoa balitz bezala. Hirugarren forma honek badu, hein batean, Alien filmetako Xenomorpharen tankera.\nLaugarren forma (jatorrizko japonieraz 第4形態 edo Dai yon Keitai) edo berezkoa\nAurreko eraldaketekiko oso ezberdina, bere azken forma edo benetako forma. Badirudi Freezerrek atzera egiten duela, berriz ere baxuagoa eta argalagoa bihurtzen baita. Badirudi eraldatzerakoan "azal" bat edo kentzen duela, eta adarrak eta arantzak galtzen ditu, itxura aerodinamikoa hartuz. Bere larrua zuri kolore purukoa bihurtzen da, eta zati moreak ditu buruan, sorbaldetan, ukalondoetan, bularrean eta belaunetan. Itxura ahulagoa badu ere, indarra izugarri handitzen du forma honetan.\nLaugarren forma honetan Freezerrek bere indararen %100a ere kanpora dezake, giharren tamaina handituz. Laugarren formako itxura du, baina askoz ere gihartsuagoa. %100 hau Freezerrek lor dezakeen indar maximoa da. Hala ere, bere gorputzeko tentsioa dela eta, Freezerrek ezin du luzaroan borroka egin egoera honetan. Borrokan ari dela, pixkanaka ahultzen joango da.\nBere porrotaren ondoren Namek planeta lehertu zenean, Freezer fisikoki txikitua baina bizirik geratu zen. Bere gorputzetik geratzen zena King Colden agindupeko zientzialariek osatu eta berreraiki zuten, hobekuntza zibernetikoak ere ezarriz. Gerritik beherako ia dena eta aurpegiaren eskuineko aldea berriak ditu, metalez estaliak. Nahiz eta ez jakin noraino, gehigarri hauek bere gorptz organikoaren mugak gainditzea ahalbidetu zioten eta indartsuagoa egin zen.\nFilmak eta atal bereziakAldatu\nFreezer Dragoi Bola Zko ondorengo film eta atal berezietan agertzen da:\nGokuren aita - DBZko 1. atal berezia (1990eko urriaren 17a)\nTelebistarako atal berezi honetan agertzen da Vegeta planetaren amaiera. Freezer beldur zen saiyen indarra gora eta gora zihoalako, elkarturik bere aurka altxatu zitezkeen eta. Zarbonek aholkatutakoa eginez, Freezerrek Vegeta planeta suntsitu zuen eta harekin batera Bardock, ia saiya guztiak eta bere soldadu propio batzuk ere bai.\nEtsairik indartsuenak - DBZko 5. filma (1991ko uztailaren 21a)\nFreezer hasierako flashback batean bakarrik agertu zen, Vegeta planeta lehertarazten. Coolak bere espazio-ontzitik ikusi zuen eta konturatu egin zen Freezerrek ez zuela Katxalot (Goku) haurra Lurrera ihes egiten ikusi, baina ez zion garrantziarik eman.\nBateraketa!! Goku eta Vegeta - DBZko 12. filma (1995eko martxoaren 4a)\nJanemba agertutakoan, hildakoak berpiztu eta Lurrera abiatu ziren, Freezerren agindupean. Hau Gohan eta Videlen aurka hasi zen borrokan, eta segituan igarri zion Gohan Gokuren semea zela. Bere aitaren "lotsagabekeria" ordaindu behar zuelakoan, Freezerrek bere armada (Zarbon, Jheese, Butter, Boujack, Coola, Paragus, Rikum, Thouser, etab.) bidali zuen bikotearengana. Baina Gohanek denak garaitzea lortu zuen bere indarrarekin.\nBestalde, Freezerrek Vegeta planeta suntsitu zuen unea beste ikuspegi batetik erakutsi zen Suaren borrokan (DBZko 8. filma). Eta Super gatazka munduaneko (DBZko 3. filma) etsaiek uste zuten Zuhaitz Santu Izertsuaren fruitua jan ondoren Freezerri aurka egiteko gai izango zirela.\nDragoi Bolako pertsonaia garrantzitsuenetakoa denez, Freezer seriearen ia bideo-joko guztietan agertzen da. Gehienetan jokalariak Freezer aukera dezake borroka egiteko. Gainera, mangan eta animean bezala, bideo-jokoetan ere bere eraldaketak agertzen dira.\nAzken aldaketa 11 maiatza 2021(e)an, 10:57(e)tan\nOrriaren azken aldaketa: 11 maiatza 2021, 10:57.


Azken hiru egunetan beste sei positibo baieztatu ditu Osasun Sailak Azpeitian - Azpeitia - uztarria.eus\nAzken hiru egunetan beste sei positibo baieztatu ditu Osasun Sailak Azpeitian\nAritz Mutiozabal 2021-05-24 14:15\nIntzidentzia tasa 302,23koa da Azpeitian, eta eremu laranjaren barruan dago kokatuta gaur-gaurkoz. Hego Euskal Herrian behera ari dira egiten positiboak; atzo 288 kasu baieztatu zituzten.\nEusko Jaurlaritzak jakinarazi ditu ostiraletik atzora bitartean egindako PCR eta antigeno testetan atzemandako kasu positiboak zenbat izan diren Azpeitian. Azken hiru egunetan sei kasu zenbatu dituzte; bi atzeman zituzten ostiralean, hiru larunbatean eta bat atzo. Eremu laranjaren barruko herria da gaur-gaurkoz Azpeitia, 302,23ko tasarekin.\nBeheranzko joerarekin jarraitzen dute Urola Kostako positibo kopuruek. Eusko Jaurlaritzaren Osasun Sailak argitaratu berri ditu ostiraletik igandera bitartean egindako PCR eta antigeno proben emaitzak, eta joan zen asteburutik kutsatzen kurba jaisten ari da pixkanaka-pixkanaka. Guztira, 26 positibo berri atzeman dituzte eskualdeko herrietan azken hiru egunetan —joan zen asteburuan 37 izan ziren—, eta kasu horien erdiak Zarautzen izan dira, hamahiru kutsatzerekin; ostiralean bat, larunbatean hiru eta atzo bederatzi. Edonola ere, Urola Kostako herririk handienean nabarmen egin du behera 100.000 biztanleko azken hamalau egunetako intzidentzia tasak, eta gaur-gaurkoz 214,16koa da; oraingoz eremu horian dago.\nZarautzen ondoren, Azkoitian zenbatu dituzte kasu gehien: sei positibo. Lau kasu hauteman zituzten ostiralean, larunbatean batere ere, eta atzo bi. Joan zen asteburuarekin alderatuta, Azkoitiko intzidentzia tasa ere beheraka hasi da, eta une honetan 500,71n kokatu da, ia ehun puntu jaitsita –597,47koa zen aurreko astelehenean–. Hala ere, eremu gorrian jarraitzen du. Azpeitian hautemandako sei kasuei dagokienez, bi ostiralean izan ziren, hiru larunbatean eta bat atzo, eta eremu laranjan jarraitzen du 302,23ko intzidentzia tasarekin. Azkenik, Zestoan kasu bat detektatu zuten larunbatean, eta bere positibotasun tasa 282,449koa da.\nGainerako herrietan ez da positibo kasurik izan asteburu osoan, eta horren eragina izan du zalantzarik gabe intzidentzia tasa metatuan ere. Orio, esaterako, eremu berdean sartu da, eta bere tasa 16,31koa da, eta Zumaia eremu horian dago, 193,34koarekin. Beste udalerriak inolako eremu kritikotan ez zeuden arren, beraien intzidentzia tasak ere nabarmen egin dute hobera: Aian 50,38koa da, Aizarnazabalen 130,04koa, Getarian 106,01koa eta Errezil 1127,21. Beizaman intzidentzia tasarik gabe jarraitzen dute.\nHego Euskal Herrian, hobera\nEskualdean bezala, Hego Euskal Herrian kutsatzeek beherantz egin dute. Lau lurraldeetan, guztira, 6.345 PCR eta antigeno egin zituzten atzo, eta horietatik 288 izan ziren positiboak. Lurraldez lurralde, Bizkaian zenbatu zituzten positibo gehien (125), eta ondoren, Gipuzkoan (88), Nafarroan (47) eta Araban (25). Positibotasun tasari dagokionez, %4,6 izan zen Araban, Bizkaian eta Gipuzkoan, eta %4,2 Nafarroan.\nOspitaletako egoerak ere nabarmen egin du hobera. Arabako, Bizkaiko eta Gipuzkoako erietxeetan, guztira, 214 pertsona daude COVID-19 gaitzagatik, eta ZIUetan, 124. Nafarroako Gobernuak ez du oraindik eman ospitaleratzeei buruzko datu eguneraturik.


21:29, 12 apirila 2008ko berrikusketa\n119 bytes added , Duela 12 urte\n21:09, 12 apirila 2008ko berrikusketa (aldatu)\n21:29, 12 apirila 2008ko berrikusketa (aldatu) (desegin)\n'''Kolonialismoa''' lurralde edo [[nazio]] baten menperaketa [[politika|politiko]] eta [[ekonomia|ekonomikoa]] atzerriko gobernu batengatik zilegitzen duen doktrinari deritzo. Antzinaroan zehar [[kultura]] askok kolonialismoa garatu zuten, baina honek izaera ezberdina zuen. Kolonialismoa [[XVI. mendea]]n agertu zen Inperio [[Espainia]]r eta [[Portugal|Portugesaren]] zabalkuntzarekin. Hortik aurrera, kolonizatzaileek konkistatutako lurrak ustiatzen eta merkatuak kontrolatzen zituzten [[metropoli]]ara lehengai eta aberastasunak eramateko asmotan. Gehienetan kolonizaturiko erakunde politikoak deuseztatzen ziren eta zuzenean metropoliko gobernuagatik kontrolatutako gobernuak ezartzen ziren. Hainbatean egitura sozial eta kulturalak ere inposatzen zaizkie kolonizatuei. Oro har, herrialde boteretsu batek ahul baten gainean ezartzen duen sistema politiko, ekonomiko eta kulturala.\nKolonialismoa kolonizatzaileen morala eta balorea kolonizatuenak baino handiagoak ziren sinesmen etnozentristan oinarritzen zen. Uste horiek arrazakeriarekin eta [[XVIII. mendea|XVIII.]] eta [[XIX. mende]]etan Mendebaldean zabaldutako teoria sasi zientifikoekin lotu dituzte. Honela, [[Europa]]n aurreko [[protodarwinismodarwinismo sozial]] batera iritsi zen, zeinek gizon zuria ez-europarren nagusi "naturala" zela zioen.\n[[XV. mendearenmendea]]ren hondarraz gero, [[Esplorazioen Aroa|aurkikuntza geografikoekin]] batera munduko mapa zabaldu egin zen. Ordudanik, europarrak beste kontinenteez interesa¬tzeninteresatzen hasi ziren, lurralde birjinak eta aberastasun eze¬zagunakezezagunak baitzituzten hauek. Lau mende iraun zuen kolonizazioaren hasiera izan zen eta ia mundu osoa Europaren mendean jarri zuena.▼\nLurralde berrietako baliabide naturalak ustiatzea (kafea[[kafe]]a, kakaoa[[kakao]]a, azukrea[[azukre]]a, kotoia[[kotoi]]a, meatzeak, etab.), na¬zionazio kolonizatzaileen lehia espantsionista eta Kon¬trarreformak[[Kontrarreforma]]k bideratu zuen izpiritu misiolaria erabakigarriak izan ziren kolonizatze-prozesuan. Gerora, batez ere industrializazioaren[[industrializazioa]]ren garaian hasita, koloni¬etakokolonietako lehengaien beharra izan zen nagusi. Nazio kolonizatzaile aitzindarien artean [[Espainia]] (Er¬tamerika[[Ertamerika]] eta [[Hegoamerika]]), [[Portugal]] ([[Brasil]]), Bri¬tainia[[Britainia Handia]] eta [[Frantzia]] ([[Iparramerika]]) nabarmen¬tzennabarmentzen dira. Ameriketako koloniek askatasuna lortu zutenean, beste kontinente guztiak helburu komer¬tzialkomertzial eta politikoekin esploratu zituzten, [[Asia]] eta Afri¬ka[[Afrika]] batez ere.▼\n▲XV. mendearen hondarraz gero, aurkikuntza geografikoekin batera munduko mapa zabaldu egin zen. Ordudanik, europarrak beste kontinenteez interesa¬tzen hasi ziren, lurralde birjinak eta aberastasun eze¬zagunak baitzituzten hauek. Lau mende iraun zuen kolonizazioaren hasiera izan zen eta ia mundu osoa Europaren mendean jarri zuena.\n▲Lurralde berrietako baliabide naturalak ustiatzea (kafea, kakaoa, azukrea, kotoia, meatzeak, etab.), na¬zio kolonizatzaileen lehia espantsionista eta Kon¬trarreformak bideratu zuen izpiritu misiolaria erabakigarriak izan ziren kolonizatze-prozesuan. Gerora, batez ere industrializazioaren garaian hasita, koloni¬etako lehengaien beharra izan zen nagusi. Nazio kolonizatzaile aitzindarien artean Espainia (Er¬tamerika eta Hegoamerika), Portugal (Brasil), Bri¬tainia Handia eta Frantzia (Iparramerika) nabarmen¬tzen dira. Ameriketako koloniek askatasuna lortu zutenean, beste kontinente guztiak helburu komer¬tzial eta politikoekin esploratu zituzten, Asia eta Afri¬ka batez ere.\nEspainiak eta Portugalek XV. eta XVI. mendeetan ekin zioten kolonizazioari hurrenez hurren. Denbo¬rarekinarekin, Portugalen botere-eremua Brasildik [[India]], Indonesiako[[Indonesia]]ko Espezieen irlak eta Asiako kostaldee¬tarainokostaldeetaraino hedatu zen. Espainiar konkistatzaileek Ame¬rikakoAmerikako oso lurralde zabalak okupatu zituzten, bide batez beren hizkuntza eta kultura txertatuz.\n[[XVII. mendeanmendea]]n Herbeherek[[Herbehereak|Herbehereek]] bota egin zituzten portugesak Indonesiatik. Frantses eta ingelesek, elkarrekiko lehian, Iparramerikan eta Indian kokatu zi¬tuztenzituzten beren jabegoak. Lehia askoren ondoren, po¬tentziapotentzia kolonial handiena izatera iritsi zen Britainia Handia [[XVIII. mendeanmendea]]n eta, itsasoko nagusitasunarekin, bere inperio koloniala kontinente guztietara he¬datuhedatu zuen. [[Amerikako Estatu BatuenBatu]]en independentziaz gero, britainiarren indar koloniala gainbehera hasi zen eta, poliki-poliki, lehenago britainiar koloniak izan eta gaur herrialde autonomo eta independenteak di¬renekdirenek [[Commonwealth]] elkartea sortu zuten.\nFrantsesek Asiaren Hego-ekialdera eta Afrikaren Ipar eta Mendebaldera jo zuten; hau izan zen Europako potentzia handiek beraien artean banatu zuten azken kontinentea. 1.[[Lehen Mundu-Gerraren Gerra]]ren aurreko hamarkadetan, [[Alemania]] ere saiatu zen Afrikako lurralde eta aberastasunak ustiatzen. Errusiak[[Errusia]]k ere hartu zuen parte kolonizazioan eta ekialdera zabaldu zuen bere inperioa, [[Uralak|Uraletatik]] [[Ozeano BarerainoBare]]raino.


12 milioiko inbertsioa Nafarroako Ubidearen inguruko ustiategien azpiegituretan - Ekonomiaren KZ\n12 milioiko inbertsioa Nafarroako Ubidearen inguruko ustiategien azpiegituretan\n2022-06-09 2022-06-09 Ane Soriano\nNafarroako Gobernuak, gaurko bilkuran, Landa Garapeneko Zuzendaritza Nagusiari baimena eman dio 12.000.000 euro inbertitzeko, datozen hiru urteetan, Nafarroako Ubidearen esparruko nekazaritza azpiegiturak hobetzeko. Neurriak, Landa Garapenerako 2014-2020 Planean jasoak, nekazaritza jardueraren bideragarritasuna eta lehiakortasuna, zein teknologia berrien erabilera sustatzea du xede.\nGainera, Landa Garapen eta Ingurumen Departamentuak 3,5 milioi bideratuko ditu datozen bi urteetan nekazari gazteen instalazioa sustatzeko.\nNekazaritzako ustiategietan egindako inbertsio osotik, 10.000.000 euro ureztatu gabeko eremuetan daudenetara bideratuko dira, eta 2.000.000 euro Nafarroako Ubidearen eremu ureztagarrian ureztatzeko ekipamendurako inbertsioetara. Zenbatekoa FEADER funtsen bidez kofinantzatzen da, % 31n.\nBi deialdiek, 2014-2020 Landa Garapeneko Planean jasotakoek, nekazaritza-sektorearen garapena sustatzea dute helburu, bai ustiategien egokitzapen tekniko-ekonomikoari eta modernizazioari dagokienez, bai landa-eremuko ekoizpen-sareari eusteari, biztanleria finkatzeari eta enpleguari eusteari eta sortzeari dagokionez.\nEmandako baimenaren ondoren, bi deialdiak Nafarroako Aldizkari Ofizialean argitaratzea aurreikusten da urritik aurrera, eta horren ondoren eskaerak 2023ko lehen hiru hilabeteetan aurkeztu ahal izango dira. Inbertsioak 2025eko uztailaren 1a baino lehen gauzatuta egon beharko dira.\nBestalde, Jaurlaritzak baimena eman dio Landa Garapeneko zuzendari nagusiari datozen bi ekitaldietan (2024 eta 2025) 3,5 milioi euroko inbertsioa egiteko, urte bakoitzeko 1.751.972,00 euroko kontu-sailarekin. Gastu hori FEADER funtsek finantzatzen dute % 65ean.\nLaguntza honen helburua sektorean belaunaldien arteko erreleboa sustatzea eta 40 urtera arteko gazteei jarduera ekonomikoaren hasieran laguntzea da. Neurri horren helburua belaunaldien arteko erreleboa erraztea da, Foru Komunitateko nekazaritza- eta abeltzaintza-ustiategien jarraipena bermatzeko.\n← Bizkaiak egitasmo berritzaile onenak saritu ditu\nKongresuak “Iberiar penintsulako salbuespena” deritzona onartu du. →\nSindikatuek urtarrilaren 30eko greba orokorreko deialdia erregistratu dute ostegunean\n2020-01-09 2020-01-10 Andoni Beitia\n500 euroko billeteen kopuruak behera egiten jarraitzen du\n2022-03-07 Andoni Beitia


Gorlizko pauso erronka\nEguraldi ona datorrela aprobetxatuz, Gorlizko Udalak Jarduera Fisikorako Orientazio Zerbitzuarekin batera, pauso erronka kooperatiboa abiarazi du Gorlizko herritarrak ibiltzera animatzeko. Erronkaren helburua ahalik eta urrats gehien gehitzea da, parte-hartzaile guztien artean "Tour" bat osatu ahal izateko Europako hiriburu nagusietan zehar.\nEuskadiko gazteek uste dute gure kontsumo-ohiturak aldatu behar ditugula klima-aldaketaren kontra egin nahi badugu\n2022ko martxoa eta apirila bitartean, Gazteen Euskal Behatokiak 15 eta 30 urte bitarteko 3.000 gazte baino gehiago elkarrizketatu zituen klima-aldaketarekin, energia-trantsizioarekin eta Garapen Jasangarrirako Helburuekin lotutako gaiei buruz galdetzeko. Jarraian, ikerketaren emaitza esanguratsu batzuk aditzera emango dira.\nBildarratzek "Hezkuntza-frogak" jardunaldian parte hartu du Bilbon


Diru-bilketa - idiazabal\nIdiazabalgo Udalak, zergak eta zuzenbide publikoko bestelako sarreren bilketa kudeatzeko prozedura eraginkor eta arinak ezarri nahi ditu, eta zergadunei beren eskubideak gauzatzeko eta betebeharrak betetzeko erraztasunak eta gaitzik txikienak eragin nahi dizkie.\nHerritarren segurtasun juridikoa bermatzeko, Idiazabalgo Udalak egutegi fiskala urtero onartzen eta argitaratzen du Gipuzkoako Aldizkari Ofizialean. (2020ko egutegi fiskala).\nDiru-bilketaren kobrantzaren epeak\nZorren ordainketa zatitzeko aukerak\nIdiazabalgo Udalari diru-bilketan laguntzen dioten finantza-erakunde laguntzaileak: KUTXABANK eta LABORAL KUTXA: erreziboak eta kitapenak han bertan ordainduz edo ordainketak helbideratuz.\nHAZ-Herritarrentzako Arreta Zerbitzua: finantza-erakunderen batekin hitzartutako helbideratzearen datuak emanez, ordaindutako ordainagiria aurkeztuz edo, 2019ko ekainaren 1etik aurrera, kreditu-txartela baliatuz. Ordutegia: 08:30etik 14:00etara, astelehenetik ostiralera\nIdiazabalgo Udalak zorren ordainketa helbideratuta dutenei %5eko onura aitortzen die hainbat zerbitzuetan ( besteak beste, kirol-, kultur-eta hezkuntza-zerbitzuetan).\nUdaletxean ordainketak dirutan ezin dira egin (kopiak edo txartelak izan ezik).\nZuzenbide publikoko diru-sarrera guztiak Udal Diru-bilketa Unitateak biltzen ditu, Gipuzkoako Lurralde Historikoko Foru Ogasunari dagokionez legez ezarritako ahalmen eta eskumenekin eta Zergen Foru Arau Orokorrean ezarritako administrazio-prozedurak jarraituz, ordenantza fiskal eta prezioetan eta horiek garatzeko ematen diren gainerako xedapenetan ezarritako espezialitateak gorabehera. Nolanahi ere den, Idiazabalgo Udalak Gipuzkoako Foru Aldundiari eskuordetu dizkio Ondasun Higiezin Zergaren (OHZ) kudeaketa (IV Eranskina) eta zuzenbide publikoko diru-sarrera guztien diru-bilketa exekutiboa.\nBestalde, Eusko Jaurlaritzako Trafiko Zuzendariari ere eskuordetu dio Idiazabalgo Udalak zirkulazio arau-hausteak zigortzeko eskumena eta isun horien diru-bilketa.\nDiru-bilketa zerbitzuan, administrazioen arteko zerga-datuen trukaketa legez nahitaezkoa da; hortaz, Idiazabalgo Udalak, 2014tik aurrera zerga-informazioa lagatzeko hitzarmenak sinatu ditu; elkarreragingarritasuna ahalbideratzeko.\nZERGA BILKETAREN ARLOKO ADMINISTRAZIO PROZEDURA NAGUSIAK\nI. FINANTZA-KUDEAKETA ETA ESKUBIDE EKONOMIKOAK AITORTZEKO\nZorren atzerapena eta zatikapena ematea, pertsona fisiko eta juridikoen eskariz\nZorren konpentsazioa baimentzea\nBerandutze interesak erreklamatzeko izapideak egitea\nII. ZERGAK, PREZIOAK ETA SARRERA PUBLIKOAK KUDEATZEKO PROZEDURAK\nOnura fiskalak aitortzeko zerga-prozedurak (hobariak: OHZ, TMIZ)\nUdal zerbitzu publiko guztietako tasen, prezioen eta sarrera publikoen onurak aitortzeko prozedurak\nOndasun higiezinen aldaketa fisiko, juridiko eta ekonomikoei buruzko aitorpenetatik sortutako prozedurak\n2020 EKITALDIKO EGUTEGI FISKALA\n2020 EKITALDIKO EGUTEGI FISKALAREN ALDAKETA


ideolekto / ideologiko\nideologia 1 iz garai, gizarte, talde edo klase baten ideen eta usteen multzoa. ik doktrina.\nIdeologiaren eragin ahaltsua. Josu Zabaleta «Irudia» - Jacques Aumont - 174. orr.\nLan artistikoetan ideologia, edukietan ez ezik, formaren eta teknikaren mailan ere bideratzen dela. Josu Zabaleta «Irudia» - Jacques Aumont - 180. orr.\nBarkamena ez da beretzat jarrera bat, ideologia bat, pentsaera bat, baizik eta istant batean gertatzen den eta gero desagertzen den gertakaria da. Joseba Zulaika «ETAren hautsa» - 108. orr.\nEuskarak ideologia guztietako jendea behar du. Pello Salaburu «Euskararen etxea» - 116. orr.\nBorrokaren ideologiaren sareetan gatibu. Itxaro Borda «Hiruko» - 92. orr.\nLiberalismo ekonomikoaren ideologian oinarri hartuz. Iñaki Heras «Txanponaren bi aldeak» - 60. orr.\nMerkatu askearen ideologia ez dela zaharkituriko ongizate korporatiboaren mozorro xume bat. Iñaki Heras «Txanponaren bi aldeak» - 327. orr.\nTerroristek hilketak justifikatzen dituen ideologia bultzatzen dute. Berria - Mundua 2006-03-17\nNagusi den ideologiak dio zer den normala eta zer desbideratze sexuala. Luis Elberdin «Sexua noiznahi» - 167. orr.\nIzan ere, Lyssenkorentzat, benetako eztabaida ez zen zientziaren mailakoa, ideologiaren mailakoa baizik. Juan Garzia «Sagua, eulia, eta gizakia» - François Jacob - 45. orr.\nSobietar Gizabanako batek beste gizabanako baten aurrean erakusten duen ontasun hau lekukorik gabeko ontasuna da, ideologiarik gabeko ontasun txikia. Felipe Juaristi «Azken gutuna» - Vassili Grossman - 42. orr.\nAzken batean zinema josteta hustzat dugulako, ideologiarik gabeko territorio libretzat. Iñigo Aranbarri «Hizlandia» - 104. orr.\nOhiturek, tradizioek, erlijioek, ideologiek nahiz sistema politiko eta ekonomikoek ezin dute diskriminazioa justifikatu. Berria - Harian 2005-10-18\nBada jenderik aipatu interes horiek gidatuta baino, onerako nahiz txarrerako, ideiek edo ideologiek gidatuta dirudienik. Iñaki Heras «Txanponaren bi aldeak» - 95. orr.\nPentsamolde bakarra, ideologien kontrola eta desinformazioaren espiritu itogarriak haizatzea. Berria - Kultura 2004-06-20\n[Pasolini] izan zen ideologien krisia lehenengo sumatu zuenetakoa. Josu Zabaleta «Gauza baten ametsa» - Pier Paolo Pasolini - 10. orr.\nSexu, arraza, erlijio, hizkuntza eta ideologien gainetik. Berria - Harian 2005-02-02\nBatasunean, ideologiak ideologia, fisika kapitalista hura ezinbestekoa zuten. Fernando Morillo «Gloria Mundi» - 94. orr.\nGlobalizazioaren mitoak indartu egiten du ideologia neoliberala. Iñaki Heras «Txanponaren bi aldeak» - 217. orr.\nIdeologia burgesaren erabateko morroi. Josu Zabaleta «Irudia» - Jacques Aumont - 175. orr.\nIdeologia nagusien kontra. Josu Zabaleta «Irudia» - Jacques Aumont - 243. orr.\nUrrun dagoela ideologia identitariotik eta bortizkeriaren bidez adierazten diren eskaera burrunbatsuetarik. Aurelia Arkotxa «Septentrio» - 10. orr.\nNolabaiteko paradisu lurtar bat ideologia sekular gehienen helburua baitzen. Iñaki Mendiguren «Historiaren azterketa II» - A.J. Toynbee - 140. orr.\nIdeologia abertzale hertsi bezain larderiatsua kraskatzen denean. Itxaro Borda «Hiruko» - 100. orr.\nIdeologia espresionistak dakarren gauza berria irudikapenaz haranztiko zerbait badagoelako ideia da. Josu Zabaleta «Irudia» - Jacques Aumont - 274. orr.\nZinema oso nabarmen ari da ideologia nagusia zabaltzen, hau da, klase nagusiaren ideologia. Luis Elberdin «Sexua noiznahi» - 206. orr.\nEz zait iruditzen ideologia argirik zuenik, politika-kontuak ere ez zitzaizkion interesatzen. Xabier Mendiguren Elizegi «Arbelaren gainean» - 58. orr.\n3 (hitz elkartuetan lehen osagai gisa; orobat ideologi g.er.) ik ideologiko.\nHegemoniaren kontzeptua ideologia-nagusitasunaren mekanismoak aztertzen saiatzen da. Koro Navarro «Ekonomiaren globalizazioa» - Jacques Adda - 47. orr.\nIdeologia askatasuna ere urratzen dutela. Berria - Euskal Herria 2004-05-23\nAskapen ekonomiko horren ondoren berehala iritsi zen gizarte- eta politika-askapena, Mendebaldeko Kristandadean garai hartan zeuden erlijio eta ideologi iraultzen ondorio zena. Iñaki Mendiguren «Historiaren azterketa II» - A.J. Toynbee - 203. orr.\nAzkenaldiotan, AEBetan ideologia-ekoizle huts-hutsak diren hainbat institutu zabaldu dira. Txema Ramirez de la Piscina «Ikus gaitzazuen» - 25. orr.\nOrain arte emandakoak, arrazoi objektiboak dira gainera, ez baitugu uste inolako ideologia kutsurik dutenik. Juan Ignacio Pérez / Pello Salaburu «Unibertsitatea eta euskal gizartea gaur» - 192. orr.\nBi sektore horien arteko ideologia banaketa geroz eta nabarmenagoa da. Berria - Euskal Herria 2004-06-25\nNafarroa Bai euskal nazionalismoak Nafarroarekiko duen erruduntasun konplexutik dator, bizi izan duten ideologia aldaketatik. Berria - Euskal Herria 2004-03-05\nKontra-erreformatzaileen eta ideologia aldetiko egokitzaile ankerren aurka borrokatzen. Itxaro Borda «%100 basque» - 161. orr.\nEdozein ideologia edo politika ikuspegitatik. Ospakizunak ideologia eta talde atxikimenduen gainetik egon beharko lukeela iritzi dio. Iñaki Heras «Txanponaren bi aldeak» - 152. orr.\nBesteak beste, elkartze, manifestazio, askatasun, parte-hartze eta ideologia eskubideak daude jokoan. Berria - Harian 2005-02-20\nIztuetak bere ideologia bereko funtzionarioak nahi ditu, eta hau, ideologia garbitze prozesu baten barruan kokatu behar dugu. Berria - Euskal Herria 2004-06-16\nZer den hizkuntza bateko tradizioa eta zer literatur ideologia. Anjel Lertxundi «Mentura dugun artean» - 182. orr.\nGeorge Bushen marine-en eraso-ideologia. Berria - Kultura 2006-04-25\nEspainiako nazionalismoaren masa ideologia antikatalanismoa da. Berria - Mundua 2006-02-05\nPareko artalde-ideologiak ditugu, azken finean. Iñaki Heras «Txanponaren bi aldeak» - 103. orr.\nPropagandarako, informaziorako, erlijio-asmoetarako, ideologiazko asmoetarako oro har. Josu Zabaleta «Irudia» - Jacques Aumont - 76. orr.\nIrudien errepikatze itxuraz infinitua, haien zirkulazio oparoa, haien ideologiazko karga, haien eragina. Josu Zabaleta «Irudia» - Jacques Aumont - 290. orr.\neuskal ideologia (4); gure ideologia (3); ideologia aldetik (3); ideologia arrazista (5); ideologia askatasuna (5); ideologia baten arabera (3); ideologia berriak (3); ideologia desberdinak (3); ideologia jakin baten (3); ideologia nazionalistaren (4); ideologia politiko (3); ideologia politikoa (5); ideologia politikoagatik (3); ideologiak ideologia (3); ideologiarekin bat (5); ideologiaren aldetik (3); ideologiaren arabera (3); ideologiaren inguruan (3); mendebaldeko ideologia (3)


Euskara eta Euskal Herriaren egoera gerra ondoan - Euskonews\nEuskara eta Euskal Herriaren egoera gerra ondoan Euskara eta Euskal Herriaren egoera gerra ondoan Juan San Martin Duela bi urte, Imanol Murua Uriarekin izan nuen elkarrizketa aski luzea, nire bizitzaren zehar izan ditudan gorabeheraz, bereziki ekintzaz. Ikus Jakin aldizkariaren 108. alearen 87 116 orriadeetan. Baina zenbait pundutan haruntzago joan nezake eta horrek ematen dit bidea gaurko honetan zerbait gehiago adieraztera, pertsonalki bizi izan dudanez. Legez, horrek ematen dit bide ziurra bakoitzak pertsonalki bizi izan dituen lekukotasunetan oinarriturik agiri zehatzak agerrarazteko. Aralar. Haurtzarotik nekarren mendizaletasunak eraman ninduen, nik uste gabe, Euskal Herriko mendiak ez ezik bertako herri, baserri eta saroiak ezagutzera. Horietan beti ateak irekirik aurkitzen nituen euskarari esker. Hortik sortu zitzaidan euskararenganako kezka nire barne gogoan. Baserritarrekiko harreman anaikorrez gainera, Aralar eta Gorbea mendietako zenbait artzainek, berekiko harremanetan, adiskidetzat hartzen ninduten eta beraien txabolak aurkitzen nituen ostatu. Eta neronek igarri gabe, hortik sortu zitzaidan euskalzaletasuna, mundua orokorra denez gero, nik nere herri eta hizkuntzatik aurrera joanaz unibertsalagoa nintzela uste izate horretatik bideratu behar nintzela, besteak ukatzeke, noski. Nire ideiak, aita eta aitonaren ideiei jarraituz, liberal ezkertiarra nintzen. Baina soldadutza garaian, lehenik Madrilen izan nintzenez, itzultzaile egin beharra izaten nuen gaztelerarik ez zekiten batzuekin. Haiei ematen zitzaien tratu txarrek gehiago bultzatu ninduten euskararen alde. Mendizaleon artean, egia esan, Eibarko sozialista zein abertzaleok elkarrekin ibiltzen ginen eta orduan ikasi nuen, zaharragoek elkarren artean zein adiskide ziren ideia desberdin horien gainetik. Horien artean, Faustiko Mujika jakitunenetako zen eta maiz mintzatzen nintzen nire kezkak azalduz gure hizkuntzaren balioetaz eta beronen jatorrietaz Faustino Mujika, euskarazko gramatikaz ikasia zen etamaiz entzun izan nion Zabala Aranaren gramatika izan zuela ikasbide. Gutunez eskatu nion ea lortu ahal bazuen niretzat gramatika horren ale bat eta postaz bidali zidan. Hori izan nuen ikasketarako lehen hastapena. Hala ere, 1948an soldadutza bukatzean, frankismoaren aurka zerbait egin nahirik, sozialesten gaztedi elkargoan klandestinoki laguntzea erabaki nuen. Baina ez hain luzaroan, zeren abertzaleen ekintzak begionez ikusten nituen eta hauekin kolaboratzea erabaki nuen. Baina, hemen ere, euskara gerorako utziz jarraitzen zuten, askatasunera iristea behar bezala bideratuko zuten ustetan. Gero, behar bada asmorik hoberenarekin, gazte buru bero batzuen jarrera izan zen alderdiko joera alde batera utziz, Ekin taldea sortu eta bide berriak harturik abiatzea. Oso nabariak ziren orduko eragin zipokariak , maiz gezurrezko ekintzak bultzaraziz, eta ez nuen hain gogoko bide hori. Horregatik erabaki nuen euskararen alde soil soilik lan egitea erabakiz. Eta besteok, azkenerako Euskalerria ta Askatasuna (ETA) zeritzan elkargoaren sortzaile bihurtu ziren. Mendizalerik gehienak ziren euskaltzale eta horien artean ezagutu nuen Yon Etxaide donostiarra, hil arteraino adiskide mina izango nuena. Berak erakutsi zidan euskal literaturako egiterik egokienak hautatzen eta ezagutzen, balio bereziak lortzeko. Bere bidez jasotzen nituen Euzko Gogoa eta Gernika aldizkariak eta bera izan zen Umandiren Gramatica vasca gomendatu zidana. Gramatika hori orri multikopiatuetan erabiltzen genuen eta 1955ean zazpi laguneko eibartar taldetxo hark geure kontura argitaratu genuen. Oraindik ez zen garai erraza eta, Mitxelenarekin mintzatuz, Julio Urkixo Mintegiaren babespean argitaratzea lortu genuen. Garai hartan Bermeon A. Imanol Berriatuak argitaratzen zuen Anaitasuna aldizkarian hasi nintzen 1950 edo 1951 urtean euskaraz idazten. Gero Jokin Zaitegi zenaren eskariz hasi nintzen Eusko Gogoa aldizkarian, Guatemalan argitaratzen zuenean. Zazpi laguneko taldetxo hura hasi ginen Eibarren gramatika ikasketan,garai hartan isilpeko lana zelarik, euskararentzat inoiz ez baitzegoen lekurik, klandestinoki izan ezik. Lehen aldian, ikasiz, elkarren eritziak entzunaz, moldatzen ginen eta gero Eibarren bertan apaiz zegoen D. Rafael Artola , "Bordari" zenaren anaiarekin jarraitu genuen. Bere euskara aberatsaz gainera gramatikaz ondo jantzia baitzen. Horrela jarraitu genuen, etenik gabe aurrera begira. Baina, gure ikasketak aski ez zirelarik, talde hortatik hasi ginen Eibarren euskara suspertzeko zerbait gehiago egin nahirik. 1959an Bergararekin batera, Ikastolak ireki genituen, Bergarako Iosu Oregi lagun harturik burutu genuen ekintza hori. Lehentxoago, 1957an Euskaltzaindiko urgazte izendatu ninduten, teknika hitzen bilketaz egin nuen lana nolabait eskertu nahirik edo (Ikus "Eibar'en erabiltzen diran burdin lagintzako itz teknikoak", Euskera, III,1958, 141 158 orriladetan). Urgazle izendatu nindutenean eta bertako batzarretara agertzen hasi, ohartu nintzen lanerako eguna galdu beharrez gainera, Euskaltzandiako batzarretara joaten zen bakoitzak bere patrikatik ordaindu beharra zuela bai bidaia eta baita bazkaria ere. Horrez gainera Euskera agerkaria argitaratzeko ere diruz gaizki zebiltzala. Baina 1937 1953ko ale bereziaren 81. orrian irakurria nuen, lehenago bazela "Euskaltzandiaren laguntzaileak" zeritzan talde bat, diruz laguntzen zuena. Ekintza hura kontutan harturik, behin esan nion Mitxelenari ea talde hori zergatik ez zuten berriz martxan jartzen. Eta hark egin zuen eskariaren ondorioz, 1959an uztaileko batzarrean erabaki zen, batzar agiriak honela dioenez "Biztu bedi Euskaltzandiak leengoko denpora batean eukan Euskaltzandiaren laguntzaileak taldea". Ekintza hori nire ardurapean utzi zen eta taldetxo bat osatu nuen euskaltzaleen artean, Euskera agerkariaren harpidedun gisa, beren borondatez urteko mila pezeta ordaintzeko. Eta batzuk, bi mila emateko ere gertu zeuden. Bestalde, izendapen horrek eman zidan aukera 1745ean Eibarren jaio zen Juan Antonio Mogel euskal idazleariomenezko jardunaldiak proposatzeko eta onartua izan zen. Garai hartan, Eibarko alkate zen Javier Egurenekin, nik neuk ezaukera handia nuen, baina zazpi laguneko taldean zen Jose Luis Ugarteburuk lagun mina zuen eta elkarrekin joan ginen laguntza eske eta gogo onez hartu gintuen. Hortara, Udalaren eta Euskaltzandiaren babespean antolatu genuen Euskaltzaleen Biltzarra, hitzaldiz, 1959ko azaroaren 6tik 8ra. (Ikus, Euskaltzaindiaren Euskera V., 1960, 23 183 orrialdeetan). Egun haietan, hitzaldiez gainera, beste zenbait ekintzaren antolaketaz arduratu ginen: pintura eta argazki erakusketak, euskarazko antzerkiak Teatro Amayan, euskarazko lehiaketa haurrentzat, dantzak Untzaga plazan, gerraondoko Gipuzkoako lehen bertsolari txapelketa, txistu kontzertua, kalez kaleko jira eta abar. Aurrez Eibar aldizkariaren urriko zenbakitik girotu genituen ekintzok eta ondoren, azaro eta abenduko Eibar aldizkari berean, kronika gisako berri emateak. Bereziki, ikus eta irakur Imanol Laspiurren "Umien euskal sariketa" zeritzan artikulua, azaroko Eibar en 11. orrialdean. Baina baita ere beste zenbait berri Club Deportivo Eibar eko buletinean, 1959. aren abenduko alean. Euskal jai haiek, Eibarren ez ezik, Bizkaia eta Gipuzkoan hots handia izan zuten. Aldi berean, ordurarte euskararentzako somatzen zen izoztasuna eten zuten, gure hizkuntzaren ekintza arloetan bide berriak irekiz. Ekintza haiei esker, eman ziguten bide eibartar euskaltzaleen artean diru laguntza eskariak egiteko eta aldi berean ikastoletarako haur gehiago lortu ahal izateko. Eta, handik urte batera, 1960an, Zezen bide kaleko etxe baten behean bi toki hartu genituen ikastolak era egokian antolatzeko. Ez genuen nahi isilpean jarraitzerik eta horretarako lortu genuen alkatea buru zela eta parrokoaren bedeinkapenez irekitzea. Antolakuntza haien buru gisa azaldu nintzenez, geroztik ez dut izan lasaitasun askorik. Hizkuntzak, berez herri baten gauza naturala izanarren, ez Franco ren garaian eta ez geroztik, Espainia gehienean ez dutizan harrera onik, nahiz eta bertako hizkuntzarik zaharrena izan. Nire harat hunatko ibilerak zaintzen zituzten polizi eta goardi zibilek, gure etxeko telefonoa ere isilpean beraien geletara konektaturik zuten. 1964an izendatu ninduten euskaltzain oso eta handik urtebetera, Mitxelenak bultzaturik, Euskaltzaindiaren idazkari izendatu ninduten. Aurrerabidean, lanak bizkortu genituen eta 1968an Arantzazun egin genituen batzarretan euskara batuaren arau nagusiak markatu genituen. Garai horretako xehetasunak eman nizkion Imanol Murua Uria kazetariari eta ikus hasieran aipatu dudan Jakin aldizkariaren 108. zenbakiko 103 109. orrialdeetan. 1968ko ekainean , Madrileko Unibertsitatean ikasle zen Jesus Gonzalez San Pedrok Euskaltzandiaren babespena eskatu zuen, Valladolid eta Zaragozan ikasketetan ari ziren Euskal Herriko estudianteak udarako oporraldian euskara ikasteko jardunaldiak antolatu nahi zituztelako eta eman genien, hileroko batzar agirian erabaki zenez (Ikus, Euskara agerkaria, XVI, 1971,183. orrialdea). Gabirian pasiotarrak zuten etxea hautatu zuten ikastaroen lekutzat. Hala ere, eragozpenik ez zitzaizkien faltatu. Euskaltzandiko idazkari nintzenez, egun batean telefonoz deitu ninduten, esanaz, Goardia Zibilak joan zitzaiela handik alde beharra zutela aditzera emanez. Nik, berehalaxe, euskaltzinburu zen Manuel Lekuona jaunari dei egin nion gertatzen zenaren berri emanaz. Zerbait izutu zen, baina lasai har zezala esan nion, zeren lehendabizi Antonio Arrue euskaltzain jaunari deitu niola, ea elkarren artean ikastaroen jarraipenerako zerbait lortzen genuen. Esan bezala, Arrue jaunak bazekien ni, politika alde batera utziz, buru belarri euskararen sustapenean nenbilela. Biharamunean Arrueren erantzuna: Gipuzkoako gobernadore zen Ottra Molto prest zegoela gu hartzeko eta elkarrekin egoteko. Berehala joan nintzen Ormaiztegira, han Garmendiaren etxean elkarrekin biltzeko. Bertatik deitu genion gobernadoreari, ikastaroen antolatzaile zen J. Gonzalez San Pedrok, irakasletzarenarduradun zen Xabier Mendiguren Bereziartuak eta nik, babesle zen Euskaltzaindiaren partez joango ginela esanez. Ondo hartu gintuen. Lehen hizketaldia berarena zen, euskara maite zuela esanez, baina maiz politikarekin nahasturik ikusten zuela. Ikastaroen jarraipena nahi bagenuen ez nahasteko politikarekin eta utziko zigula. Bere euskararenganako interesaz eta abar luzaro mintzatu zitzaigun. Gainera, euskaldunok aski arrazazale ginela ere esan zigun eta orduan hitza eskatu nion. Honako hau apertuz: Euskaltzaindiarekikoa euskara zela, politikak alde batera utziz, eta antolakuntza arduradun zenak, Gonzalez eta San Pedro zituela bere deiturak eta ni neuk San Martin. Beraz, ez zezala zalantzarik izan arraza kontu hortan ere. Hala ere, esan zigun, ezkontzak ere euskotarren artean egiten genituela, erdaldunak "maketo" bezala mezpretxatuz. Orduan esan nion: "Hara jauna, ni madrileña batekin ezkondua nago". Bere erantzuna, hitzetik hortzera: "Y sus amigos le han dejado". Ahalik eta leunen erantzun nion: "Yo para casarme no conté con mis amigos, sino con la novia a la cual quería". Eta X. Mendigurenek gaineratu zion: "Además, hoy en día, la esposa de San Martín, se defiende bien en euskara". Hori entzutean zion: "¿Cómo. Usted le ha enseñado euskara?". Nik ordea "Sepa usted que no la he obligado, ha sido por su propia voluntad. Así como por mi nunca he despreciado la lengua castellana, pues es mi segunda lengua, la quiero y la necesito". Bere harridura agertuarren, nik uste, honekin lasaitasun zerbait hartu zuela. Eta hitza eman zigun ikastaroekin jarraitzeko, baina, edozergatik uzteko agintzen bazigun, utzi beharko genuela. Alderatzerakoan, bere azken hitzetan, esan zigun: "Bueno, ya saben, cuando se quiera estudiar euskara, se estudia pero sin hacer política. Así como cuando se va al monte es para hacer montañismo y no política". Horrela agurtu gintuen. Pozik irten ginen eta kanpoaldean ginelarik, Mendigurenek esan zidan: "Zer arraioa esan nahi ote zuen, mendizaletasunean politikarikez erabiltzeaz?". "Ba, Xabier, nonbait jakin dik, Peruko Andes mendietara joan zirenetako batek ikurriña eraman zuela eta handik itzultzean denak sartu zituztela presondegian. Eta hemengo mendizale gehienok, mendilagun haien alde agertu nahirik, gure karnetak itzuli genituela Federaziora. Nik neuk, hori baino gehiago, Espainiako Mendizale Federakuntzak nire merituengatik zilarrezko domina eman zidanez, domiña ere itzuli nian karnetarekin batera". Gure parreak, ez dut uste barnetik entzungo zituztenik. Gertakariok erakusten digute hirurogeigarren hamarkada hartan zein nekeza zen euskararen alde zerbait egitea. Nire ekintzak euskararen esparru soilekoak ziren arren, garaiko egoeran aski ziren susmo ilunak jasotzeko. Eta 1973an Luis Carrero Blanco hil zutenean, euskal herritarron pasaporteak baliapenik gabe utzi zituzten. Horietaz baliatu nahi zuenak bisadu berri bat atera beharra zuen. Euskaltzandiak Donibane Loitzunen bilera zuenez eta ni ordurako euskaltzain oso ez ezik, erakundearen idazkaria nintzenez, Eibarko komisariara joan nintzen bisadua lortu nahirik, baina han esan zidatenez, nik nuen fitxa kontuan hartuz Madriletik zuten aginduaren arabera, ezin zidatela bisadurik eman. Baina Antonio Arrue euskaltzainarekin harreman onak nituen, eta hark egin zituen ikerketak Gobernu Zibilean eta "Información y Turismo"ko bulegoetan. Haietan ez omen zuten nitaz fitxarik eta inon izatekotan, Eibarko komisaldegiaren kontukoa izango zela. Eskerrak berari eta orduan Eibarren alkate zen Antxon Iraolagoitiari, lortu nuen hain beharrezko zen bisadu hura. Uste nuen hor bukatu zirela nire aurkako susmoak. Baina Espainiako politikak, demokraziarako aldakuntzak bideratu zituenean eta Gipuzkoako gobernadore, hain ezaguna nuen Juan Mari Jauregi izendatu zuten. Behin, eginkizun batzuengatik Gobernu zibilera joan beharra zuenez, Juan Mari agurtzean esan nion ea nitaz zuten fitxa ikus zezakeen. Handik lasterrera ekarri zidan, esanaz. "Zure fitxa, nirearekin konparatuz, aingeru batena deladirudi". Baina uka ezinezkoa iruditzen zitzaidan frankismoaren ondorizko makinaria oraindik erabilgarritzat zutela. Zeren, bestela, zergatik ez zituzten erre fitxero haiek? Bizilekua Eibartik Hondarribiara aldatu nuen 1982ko irailean, egunero Donostiara lanera joan beharra nuelako, urbiltzeagatik. Eta nigan beti iraun duen mendizaletasunagatik, inguruotako mendietara bilerak egitean zenbait arkeologi aztarnategi aurkitu nituen Jaizkibelen Itsasaldean eta maiz joaten nintzen hegal haietan lur azalak milakatzera. Baina 1983an GAL en ekintza ilun haiek hasi zirenetik, ez ninduten bakean uzten. Urte horretako aberri egunean goardia zibilek etxea miakatu zidaten, ez dakit zeren bila. Gero, autoaren gurpilak zulatzen zizkidaten, lehenago mendian autoa uzten nuen lekuetan eta gero baita ere etxeaurrean. Horietako batean, gurpila kendu, haguna mailuz zanpatu eta uretara bota nuen. Zer uste ote zuten, euskararen alde ari ginanok ETA koak ginela? Bestela ulerkaitz egiten zait. Susmoa nuen goardia zibilak izango ote ziren. Alfonso Oronoz alkatea konsultatu eta honek ere susmo bera zuen. Besterik gabe jo nuen Irungo kuartelera gertakizunak salatzera. Galderak egiteko moduagatik ohartu nintzen nire susmoak bidezko zirela. Salakuntzaren kopia eskatu nien eta hurrengo egun batean joan nintzen garai hartan gobernadore zen Julen Elgorriagarengana, kontu ematera. Aurretik ezagutzen ginen, bera Irunen alkate zelarik Ama Xantalen ermita berritze hartan lagundu nuenez. Ez zen harritu, zeren esan baitzidan Franco ren garaiko pentsamenez bizi zirenak oraindik ba omen zirela, eta holakoak. Espainiaren hegoaldera bidaltzen ahalegitzen zirela. Eta, nik esan nion: "Zergatik ez espedientatuz zigorra eman? Zeren nire pekatu bakarra, pekatua baldin bada, euskararen alde lana egitea baizik ez da. Eta horrelakoek, doazen lekura doazelarik, jokaera berdintsuak erabiliko dituzte". Hor bukatu ziren maltzurkeriak, harrezkero ez ninduten molestatu. Baina, geroztik, gaur egun guztiok dakigunez, GAL taldeariburuz jakin ditugunak kontutan harturik, benetan izugarriak ziren Estatuaren barnetik horien ekintzak eta hilketak. Juan San Martin, idazlea eta euskaltzaina Argazkiak: Auñamendi entziklopedia eta Lur hiztegi entziklopedikoa Euskonews & Media 77.zbk (2000 / 5 / 5 12) gratuita | Abonnement gratuit | Free subscription Eusko Ikaskuntzaren Web Orria webmaster@euskonews.com http://ikaskuntza.org/cgiBanner/banner.cgi?datos=bizkaia&link=www.bizkaia.net/bizkaia/Euskara/Foru Aldundia/Kultura/eu cultu.htm http://ikaskuntza.org/\nBERGARA EIBAR GABIRIA HONDARRIBIA ARANTZAZU (1) ORMAIZTEGI DONIBANE LOHITZUNE\nBERRIATUA IBIETA, Imanol ECHAIDE ITARTE, Yon MENDIGUREN BEREZIARTU, Xabier MITXELENA ELISSALT, Koldo OREGUI ARAMBURU, Jesús


Gaiak: Unibertsitate berriaren zerbitzuak - Euskonews\nHasteko, jakin behar da Europako unibertsitateko sistema LMD dela, erran nahi baitu Lizentzia hiru urtez, masterra bi urtez eta azkenik doktoretza hiru urtez egiten direla. Baionan lizentzia frango proposatuak dira, hala nola euskara, letra modernoak, ekonomia eta zuzenbidea. Masterraren aldetik, mementuko letra modernoak aparte beste sailek bederen master bat proposatzen dute. Joan den urtean, 1953 ikasle Baionara hurbiltzen ziren ikasketa horiek segitzeko. Unibertsitateko jatetxea\nJateko, fakultatetik lau minutuko bidea egin behar da oinez. Dena den, eraikuntza aldatu da eta gelak modernoagoak dira. Gaineko ostatuan bi menu desberdin proposatuak zaizkigu, jakinez sartze eta deserta andana bat badirela hautu gisa.\n• menu klasikoa: sartzea, platera eta deserta • menu modernoagoa: haragia fritekin edo pastak Barruan, liburutegia.\nIkasleentzat menu hori 2,85 eurokoa da, karta batekin pagatzen duguna. Presatuak baldin bagira azpian kafetegiak ogitartekoak prestatzen ditu. Gainera leku lasaia da kafea hartzeko edo kartetan aritzeko, idekia da goizeko 10etatik arratsaldeko 4etara. Eta iduriz, egun ederretan terraza bat izanen da! Unibertsitateko liburutegia\nBerant ideki bada ere, toki pollit bat eraiki digute lan egiteko. Liburutegi berria toki historiko batetan eraikia izan da, Baionako harresietan hain zuzen ere. Eraikuntza unibertsitatearen bihotzean kokatzen da eta lan egiteko 260 toki baditu. Horrez gain, 45.000 liburu proposatzen ditu, 370 egunkarien aleak eta ordenagailu frango. Gorago ikusitako arlo guzien liburuak badira, baita Euskarazko eta Euskal Herriari doazkien liburuak ere.


KOKO OLIOA | elinberri\n2020. urtarrilak 26 Albisteak, Naturamundua\nHainbat dira fruitu honi, bere olioari zehatzago, eman dakizkiogun erabilerak…duela urte ez asko, nik elikaduraren inguruko ikasketak egin nituenean erabat ezgomendagarria zela esaten zen, batez ere elikadura moduan, bere balio kaloriko altuagatik, baina guztia bezala, tamainan hartuz gero, denak ditu euren onurak. Gaur zera kontatuko dizuet, kosmetika mailan bere erabilera liluragarria da, azal atopikoentzat bikaina, dermatitisa dagoenean, baita haurtxoentzat ere, zein eguzkia hartu ondoren. Baita ilearentzat maskarila gisa jarrita, zer esanik ez hain famatua den hortzetako lertzoarentzat (sarro), egunean behin fluor moduan erabilita, onurak berehala ikusiko ditugu. Erostekotan kontuan izan, olio birjina izan behar duela, ekologikoa eta lehen presio hotzekoa. Kosmetikarako zehazki egina dena ez dizuet gomendatzen, ez du pena merezi garestiago delako, elikadurarakoa gainera kalitate hobea izanen du.


Deba eta Lazpiur enpresek lehiakortasuna handitzeko elkarlana hasi dute - Bergara - Goiena.eus\nDeba eta Lazpiur enpresek lehiakortasuna handitzeko elkarlana hasi dute\nLeire Kortabarria 2016-07-19 08:00\nLazpiurrek Debari saldutako makinetako bat.\nBergarako Tornilleria Deba Fasteners eta Lazpiur enpresek elkarlana hasi dute, biak lehiakortasunean eta zerbitzu eskaintzan hazteko helburuarekin. Horren berri eman dute enpresek gaur, astelehena.\nTornilleria Deba Fasteners (Deba) enpresak finkatze-elementuak ekoizten ditu, batez ere automobilen merkaturako; Lazpiurrek bi negozio-lerro ditu, tartean zehaztasun handiko makinak egitea, horietako asko torlojugintza sektorerako. Hala ere, orain arte ez zuten elkarrekin inoiz lan egin. Orain arte, Deba enpresak beste ekoizle batzuei eskatu zizkien bere makinak, baina arazo bat zeukan: eguneroko bere beharretarako erabili behar zuen best-in-class teknologiadun azterketa-makineria gama osoa eskain ziezaiokeen hornitzaile fidagarririk ez zuen aurkitzen; horrez gain, saldu ondoko zerbitzu ona eskaintzen zuen hornitzailea nahi zuen.\nAzken hilabeteotan, kalitate-kontrol ezin hobea ziurtatuko zuen makinaren bila hasi zen Deba. Eta “aukera onena”, bi lantegien esanetan, Bergaran bertan aurkitu zuen: Lazpiur. Lazpiurreko salmenta saileko Mikel Etxebarriak honako hau dio: "Beste enpresa batzuek makina jakin bat saltzen dute eta, arazoak ematen baditu, ez da inor bertara joaten hura begiratzeko. Lazpiurrek, aldiz, makina saldu ondoren edozein zerbitzu behar badu, eman egiten dugu, hemen, Alemanian edo Txinan. Horrek bereizten gaitu besteongandik".\nHorrek animatuta, Debako gerente Mikel Egiazuk Lazpiurren makina aukeratu zuen, plater metalikodun BEGItech MRT bat. Makina martxan dago ja.\nBeste bi makina, hitzartuta\n"Bi enpresendako hain esperientzia ona izan denez, Deba enpresan lehiakortasuna hobetzeko pausoak ematen hasiak dira", azaldu dute arduradunek. Hala, Lazpiurrek BEGItech ECD makina bat salduko dio Debari datozen hilabeteotan, eta baita beste makina bat ere.


Jose Mari Zendoia Sainz New Yorkeko azken turistak, pandemia garaian bidaia-kronika bat da, baina ez edozelako bidaia-kronika. Hain zuzen, kontakizunaren gakoa ez dago egun haietan ikusi edo jan genuen hartan, liluratu gintuzten monumentu miragarrietan edo…\n2018. urriak 11\nEzintasuna adierazten duten lerroak errepikatzea ergelkeria da, ezintasuna ez baita konpontzen lerro antzuekin. Baina askotan besterik ez da geratzen, ezintasunaren konponezina azalerazteko. Ba al dago beste egiterik? Cognac on bat kristalezko kopa ederrean, garraztasun denak…


sindikatua(e)ko hiru | hiru euskal garraiolarien sindikatua\nEz da zilegia\n. sindikatua(e)ko hiru|06 ekaina 2019 12 July 2019 |Garraiolariok\nGarraiolaritzak, azken urteetan, ezinezko norabide batetan murgilduta darrai. Ikustea besterik ez da zelako egoerak bizi diren nonnahi eta nork ez. Gero eta maizago ematen diren egoerak dira eta pairatzen dutenak ez dira “kanpotik” etorritakoak bakarrik, bertakoak ere ez gara salbatzen....\nHiruk arartekoaren aurrean kexa bat ezarri du N-Ieko bidesariak bertako garraiolariok diskriminatzen gaituelako\nEAEko Justizia Auzitegi Nagusiak aurreko sistema legez kontrakotzat jo ondoren, maiatzaren 14an N-Ieko bidesariaren inguruko arauaren aldaketak martxan jarri ziren. Era honetara, ordaindu beharreko tarifak eta ordain lekuak aldatu ziren. Aldaketa hauek bertako garraiolarien kalterako izan dira, bidesaria garestitu egin...\nZarautzko IAT, ibilgailu arinentzat bakarrik\n. sindikatua(e)ko hiru|06 ekaina 2019 28 ekaina 2019 |Azken berriak\nIAT zentroetan auto pilaketak daudela gauza nabaria da. Aurretiko hitzordua hartzen saiatu den edonork badaki Gipuzkoa nahiz Bizkaiako IAT zentroetan itxarote denbora hilabeteetakoa dela. Eusko Jaurlaritzak irtenbidea bilatu omen du: lau azterketa leku berri ireki, bi Gipuzkoan eta beste bi...\nHiruk ROTTaren aurkako helegitea aurkeztu du araudia diskriminatzailea delako\nHiruk administrazioarekiko auzi helegitea ezarri du Auzitegi Gorenean, lurreko garraioaren antolaketarako araudi berrian (ROTT) garraio gaikuntzarako titulua lortzeko baldintzak diskriminatzaileak direlako. Araudi berriaren arabera, gaikuntza azterketa egin nahi duen orok gutxieneko ikasteta batzuk eduki beharko ditu (lanbide heziketa, batxilergoa edo...\nLangile guztiek lan egunaren erregistroa egitea ezinbestekoa da joan den maiatzaren 12tik. Derrigortasun hau ez zaie aplikatzen langile autonomo eta kooperatibistei, baina bai hauek kontratatuta eduki ditzaketen edozein langileri. Langileek egin ditzaketen aparteko orduak azaleratu eta kotizatzea da erregistroaren helburua....


Tifis - Wikipedia, entziklopedia askea.\nPhorbas eta Hagnias\nGreziar mitologian Tifis Argo ontziaren lemazaina zen, argonautak urrezko ahari-larruaren bila joan zirenean ontziratu ziren ontziarena.\nGuraso ezberdinak ematen zaizkio, Forbante lapitarra eta Hirminaren (Elideko Epeo erregearean alaba bat) semea, Hagniorena edo Beoziako Tiferena.\nBere bidaietako batean, Medeak, Tritonek oparitu zion katilu magiko baten bidez, Libiako Tritonis lakutik itsasora, basamortuan zehar, arriskurik gabe heltzeko jarraitu behar zuen bidea erakutsi zion.\nTifis, bapateko gaixotasun arraro bategatik hil zen mariandinarren herrialdean, Itsaso Beltzaren hegoaldeko kostaldean, moirek gehiago nabigatu behar ez zuela erabaki zutenean. Argoko lemazain bezala, Anzeok ordezkatu zuen, Likurgo edo Poseidonen semeak.


Sexualitateaz gozatzea – Sexualitatea\nPertsona gehienek, adin jakin batera iritsi ondoren, sexualitatearekiko jakin-mina sentitzen dute, beren burua esploratzen dute edo beren gozamenerako esperimentatzen saiatzen dira. Arazoa da sexu-heziketa on baten faltan, pertsona askok, normalean gazteek, ez dakitela nola hasi, zer egin edo zer estimulatu, eta, horren ondorioz, askotan esperientzia hori ez da atsegingarria izaten.\nZer gustatzen zaigun jakiteko lehenik gure gorputza ezagutu behar dugu, horregatik oso garrantzitsua da esploratzea eta informatuta egotea.\nLehenik eta behin, argi izan behar dugu pertsona bakoitzaren anatomia sexuala desberdina dela. Pertsona gehienek zakila eta eskrotoa dituzte, ondo edo bulba bat, baina genitalak bakarrak dira pertsona bakoitzean.\nJaiotzean, gure genitaletan oinarritutako sexu identitatea ematen zaigu, baina horrek ez du zertan horrela izan. Beren genitalekin identifikatuta sentitzen diren pertsonei zisgenero identitatea jasotzen dute, eta jaio diren generoarekin identifikatuta sentitzen ez direnei transgenero esaten zaie. Hor daude, halaber, inorekin identifikatuta sentitzen ez diren agurgarriak.\nAnatomikoki ez dira identifikatuta sentitzen ez gizon batekin ez emakume batekin. Pertsona intersexual gisa definitzen dira, eta horiek menderatzean hainbat desberdintasun izan ditzakete gorputzaren zatiei eta hormonei dagokienez.\nGorputzaren garapenaren faseak\nNerabezaro goiztiarra (11-13 urte): nerabeak aldaketa fisiko nahiko nabarmenak jasaten dituen egiazkotasuna du ezaugarri, nahiz eta aldaketa hori helduen sexu-desiratik urrun egon. Horrela, autoesplorazio fase bat bezala aurkeztua, normalean masturbazioaren bidez, jasaten dituen aldaketa fisiko eta psikiko berrien ondorioz (lehen sexu bulkaden agerpena edo lehen eiakulazioa, etab.), eta beste sexuarekiko jakinmina ere sentitzen dute.\nNerabezaro ertaina (14-17 urte): nerabe baten garapena ia osorik dago, haren sexu organoak sexu harremanak izateko moduan daude garatuta, eta desioa areagotu egiten da. Beste sexuarekin nolabaiteko kontaktua bilatzen hasi, eta lehen sexu harremanak irits daitezke. Honek, bere bulkada sexualei erantzuteaz gain, bere nartzisismoan oinarrituta ere egiten du, hau da, bere erakarpen gaitasun propioa proban jartzen du.\nEra berean, fantasia erromantikoen eta familia-ingurunetik kanpoko gizarte-harremanen gorakada gertatzen da, ia beti lagunekin, eta nolabaiteko jatorria izaten hasten dira; hori dela eta, nerabeak gurasoengandik jasotako sexu-balioak eta -heziketa adiskideenarekin alderatzen ditu (askotan, sexu-esperientzia eskasetik edo porno-industrietan irakasten dutenetik eratorritako mitoz beteta daude).\nArrisku ugari ekar ditzake, batzuetan kosta egiten zaio bere ekintzen ondorioetan pentsatzea, askotan amai dezake.\nNerabezaro berantiarra (17-21 urte): nerabea erabat garatu da, fisikoki eta psikikoki.\nBere ekintzen etorkizuneko ondorioei buruz pentsatzeko eta kontzientzia hartzeko gaitasunaren ondorioz, gazteak harreman sexual helduak eta seguruak izan ditzake. Desioa ez da soilik pultsio sexuala, baizik eta beste balio batzuk bilatzen ditu harreman sozialetan, hala nola konfiantzan edo elkarrekikotasunean.


Arrigorriagako Udala - Pilota jaialdia uztailaren 19an kiroldegian\nPilota jaialdia uztailaren 19an kiroldegian\nPilota jaialdia funtsezko osagaia izan da urtero herriko jaien egitarauean. Nahiz eta aurten jaiak bere horretan ez diren mantenduko, Arrigorriagako udalak, eta betiere osasun baldintzak bermatuta, jaien bueltan egin izan den pilota jaialdiari eustea erabaki du.\nMasters Caixabank txapelketaren laugarren jardunaldian baitan kokatzen da Urrutikoetxea- Irribarria eta Ezkurdia – Arangurenek jokatuko duten partida, uztailaren 19an arratsaldeko 17:00etan. Eñaut Barandiaran kirol zinegotziak esan du “Normaltasun berri honen baitan hainbat pausu ematen ari gara kirolean ere, eta pilota jaialdia egin ahal izateko bidea ikusi dugu. Arrigorriaga herri pilotazalea izan da beti, eta bizi izan ditugun azken hilabeteen ondoren, zuzeneko kirolaz gozatzeko aukera izatea, bete beharreko osasun berme guztiekin, noski, positiboa dela uste dugu”.\nSarrerak kiroldegiko txarteldegian erosi ahalko dira 9:00etatik 14:00etara, eta https://m.baikopilota.eus/es/entradas/ web orrian 20 eurotan. Egunean bertan eskuratuz gero sarrera 25 euro izango dira. Osasun egoera kontutan hartuta, sarrerak web orriaren bitartez erostea gomendatzen da.


Azkue Ikastola: DBHn ere espazioa berritu dugu, gazteen beharrak erdigunean - Lea-Artibai eta Mutrikuko Hitza : Lea-Artibai eta Mutrikuko Hitza\nDBHko gazteak, beraien proiektuetan lanean. Argazkia: Azkue Ikastola\nGaztea bakarra eta anitza da eta gaztea erdigunean jarrita, aipatutako Irteera Profil horri erantzuteko testuinguru oso bat sortzea izan behar du ikastolaren helburuetako bat. Aniztasun horretan, testuinguru egokiak sortu behar zaizkio gazteari eta testuinguru horren osagaietako bat espazioa da.\nEspazio malguak, gardenak eta anitzak, konfiantzaren isla. HH eta LHn hasitako bideari jarraikiz, espazioen eraberritzea iritsi da DBHra. Espazio malguak, anitzak, erosoak eta atseginak sortzea izan da helburua; gaztea, bere inguruko kide zein helduekin konfiantzan oinarritutako testuinguru batean gustura sentitu dadin eta bere garapenak dakarzkion premiak hobeto ase ditzan.\nIrakaskuntza-ikaskuntza prozesuaren azken helburua da, gazteak oinarrizko konpetentziak landuz ikastolak definitutako Irteera Profilaren garapenaren bidean jartzea.\nIkasle guztiak desberdinak eta bakarrak direla esaten dugunean, esaten ari gara, pertsona bakoitzak ikasteko bere estiloa daukala, bere modu propioa adierazteko eta gauza desberdinek motibatzen dutela. Hau horrela izanda, ikasteko egoerak diseinatzen ditugunean aniztasun hau kontuan hartzen duten espazioak, unitate didaktiko eta proiektuak aurkeztu behar dizkiegu. Momentu honetan, erabiltzen dugun materiala ikuspuntu honetatik aberasten ari gara; helburu bat modu desberdinetan lortu daitekeelako, bide desberdinetatik leku komun batera ailegatu gaitezkeelako. Bide horretan materialak aberasteaz gain, espazioen eraldaketak ere lagundu egin dezake.\nDBHko irakasleak, etengabeko formakuntzan. Arestian aipatu moduan, Irakaskuntza-ikaskuntza prozesuaren azken helburua da, gazteak oinarrizko konpetentziak landuz Ikastolak definitutako Irteera profilaren garapenaren bidean jartzea.\nPertsona bakoitzak ikasteko bere estiloa dauka, bere modu propioa adierazteko eta gauza desberdinek motibatzen dute\nHelburu horri begira, funtsezkoa da irakasleen etengabeko formakuntza sustatzea eta azken urteetan lan horretan etengabeko jardunean gabiltza: Konpetentzietan oinarritutako EKI proiektuaren garapenari lotutako formakuntza saioak, Ebaluazio Hezigarriaren ingurukoak, aniztasunari erantzuteko ikas-materialen aberasteari lotutakoak, Elkarbizitzaren ingurukoak eta dizplinarteko proiektuen garapenari lotutako formakuntzak besteak beste.\nFormakuntza horietatik eratorritako hobekuntzek eta gaztearen testuinguruari lotutako bestelako eraldaketek (espazioak, edo helduon eskuhartze egokiari dagozkion irizpideen aplikazioa adibidez) gaztearen garapen prozesuari lagundu egiten diotenaren ziurtasun eta ilusio osoz, lan egiten da Ikastolan.\nDBHko gazteak, Musika Gelan. Argazkia: Azkue Ikastola.\nIkasgela gardena. Argazkia: Azkue Ikastola


Urkizuko parkeak XI. Lore, Landare eta Zuhaitz Azoka hartuko du zapatu goizean - etakitto.eus\nUrkizuko parkeak XI. Lore, Landare eta Zuhaitz Azoka hartuko du zapatu goizean\nHamaikagarrenez egingo da zapatuan Lore, Landare eta Zuhaitz Azoka. Goiz osoan zehar, 10:00etatik 14:30era egongo da martxan azoka, Urkizuko parkean, Dekolore elkartearen eta Udalaren eskutik. Gainera, haurrentzako tailerrak antolatu dituzte: 11:30ean prentsatutako lore tailerra hasiko da eta 12:30ean, berriz, landareak nola landatu irakatsiko diete bertaratzen diren umeei. Bestalde, azoka egingo denez, zapatu goizean ezin izango da aparkatu Urkizuko pasealekuan, 08:00etatik 15:00etara.\nHamabi parte-hartzaile egongo dira: Viveros el Montañés (Tafalla), Zunoyar Lorategia (Oiartzun), Islaya (Oiartzun), Ortuberri (Iurreta), Urtinea Usurbil), Aritzkurengo Tienduka (Nafarroa), Flores Ganchillo (Nafarroa),\nLore Prentsatua (Donostia), Semillas Ecológicas (Lasarte), Sojo natura (Lekunberri), Sara Letamendia (Aizarna) eta Tissus Artisautza (Atxondo). Azokara eramango duten eskaintza, bestalde, benetan zabala izango da: apaintzeko landareak, usain-landareak, kaktusak, etxe barrurako lorak, ortu eta lorategian haztekoak, sasoian sasoikoak, haziak, fruta-arbolak… Horrez gain, artisau eran egindako bisuteria, kosmetika naturala eta lehortutako lorekin egindako koadroak erosteko aukera egongo da.\n« Zaintza-lanen demokratizazioa izango da mintzagai astelehenean Mikel Markez eta Eñaut Elorrieta: “Hamarkada bakoitzean gazteak dira mugimendu musikal berri bat sortzen dutenak” »


Auto-Gidatzeko Google Car New - Berriak Araua\nAuto-Gidatzeko Google Car New\nIzeneko artikulu hau “auto-gidatzeko auto Google New txikiagoak eta are gutxiago giza laguntza mende” zen Sam Thielman ek idatzitako New Yorkeko, Ostirala 15ean for theguardian.com maiatza 2015 16.03 UTC\nOraindik Google-en Mountain View-en egoitzan gertu bada, California, Uda honetan, desberdinak robot auto mota baten inguruan gidatzeko pertsonaren laguntzarekin aurrealdeko eserlekua gabe ikusi ahal izango duzu. teknologiako Konpainiak Ostiralean iragarri laster izango da askatzeko txikiago bat, gehiago bere gidari lagundutako ibilgailu bertsio trinkoa errepideak bere egoitza gertu.\nAuto-ibilgailuen gidatze enpresan inbertsio esanguratsuak azalera dauka eta merkatuan euren produktu potentzialki gizartea aldatzen da inoiz handiagoa lortzean dira.\nBadira lau estatutan orain (Alboko horietako bi) ahalbidetzen duten auto-autoak gidatzeko errepidean: Michigan, Florida, California eta Nevadako. Eta beste estatu kontuan gisa honako palo, Google produktu bat zehazki nola ekartzen bere norberaren autoa gidatzeko merkatura bezain erradikala ikusteko ari gara.\nibilgailu berria estresa esanguratsu batzuk jaso zituzten Google aurretik eta Garraio Sailaren okayed da primate-ebakuntza ibilgailu elkarreragin. "Egin dugu autoan beroa, auto hotz egin dugu, Nik egindako fidagarritasuna probak, Autoa gidatzeko dugu iraunkortasuna baten bidez 'erliebe track' ", esan Google sistemen ingeniariak Jaime Waydo ibilgailu berria konpainiak jarri du gaur bideo batean.\nEz da aurrerapen ikusgai geroztik Google-ren azken autoa zen basati isurtzen. Azken Ibilgailua zehatza egingo da, behar izanez gero, desmuntagarriak bolantea pertsona bakar batek, gas pedal eta balazta-pedal kasutan beharrak hartu behar baino gehiago. bertsio zaharragoa bi pertsona larrialdi operadoreak talde bat beharrezkoa.\nEz dago ahateak asko segidan lortu auto-ibilgailuen gidatze US autobide ezaugarri ohiko bihurtu aurretik. Nevadako Garraio Saila portavoz Tony Ilia of esan Guardian egoera hori izan dira eskatu "alaitzeko karril-striping eta botoiak", eta hori, ziurrenik gidariak guztiak nonahi ona. Baina puntua gora potentzialki kostu-aurrezkia arazo garrantzitsu bat egiten du (eta bizitza-aurreztea) berrikuntzak: erregularra behar dute, funtzionamendua, aldian-aldian mantendu autopista azpiegiturak.\nRelated: Google aitortzen bere auto-autoak gidatzeko izan 11 istripu txikiak\nAEBetan askoz ezin ere ordaindu bere zubiak konpontzea, askoz gutxiago repaint puntuzko bere autobide lerro eta islatzaileak. Eraiki-zalantzei essentials gastatzeko Ziurrenik ez mantentzeko Google California daudelarik, baina gogorragoa egingo da, eta Daimler for – horietatik batzuk ditu ibilgailu autonomoa garatzen ari – egoera lerro zeharkatu behar. Google erasokor gobernu eskakizunak egiten dute gai honetan,, zentzuzkoa berrinbertituko. Konpainiak okupatuak lobbyists gobernu anitz agentziak eta hainbat fakturak, batez H.R. 5021, azken abuztuan sinatu, ekintza bat mugitu .8 Autopista Fondoan sartu bn, bertan mantentzen interstates.\nGoogle esan zuen bere azken helburua "ibilgailu bat gidatzeko ardura osoa sorbalda zitekeen" jaulki ostiral goizean ohar batean izan zen. "Esperientzia onena eskaintzeko To, elurrak estalitako errepideak menperatzeko behar dugu, interpretatzeko aldi baterako eraikuntza-seinaleak eta beste delikatua egoerak gidariak askok topo kudeatzeko. "\nAuto-autoak gidatzeko, puntu honetan, lizentzia berezi bat funtzionatzeko behar eta eskuragarri daude ibilgailuen probatzaile bakarrik, baizik eta biztanleria orokorrean baino. Biak Google eta Daimler dira hori aldatzeko asmoz, Google ahalegin bat nahikoa zabala bereganatzeko pilaketak arintzeko hirietan eta parking garajeak bezalako instalazio kentzeko. Daimler helburuak gehiago dira zuzenean: Luzeko trucking enpresa gutxiago overtaxed gidariak mende egiteko.\nBi enpresek giza akats berezko nabarmendu dute baino gehiagotan 90% Trafiko-istripuak; Chris Urmson, Google-ren proiektuaren zuzendaria, esan lehengo urtean azken finean, helburua da bere autoak "konplituagoa eta hoberen defenditzeko gidariak" gizaki baino. "Imajinatu inoiz norbait galtzeko auto-istripu batean berriro,", Esan zuen.\nGoogle-ren autoak milioi bat baino gehiago ordu autonomia saioa bat gutxi Nevada eta Kalifornia barne eskari horiek egin funtzionatzeko bideak publikoan legezko geroztik. Egin izan dira parte hartzen duten 11 probak zehar istripuak. Guztiak 11 gizakien erruz izan ziren.\n24119\t0 Analisi, Artikulua, California, Google, Errepideko garraioa, Sam Thielman, Auto-autoak gidatzeko, Teknologia, US albisteak\n← LG Watch Vrban Review Nola gure arima saldu dugu internet erraldoiei, →


Espeleologiara hurbiltzeko aukera ekarri du aurten Markina-Xemeingo Mendi Asteburuak - Lea-Artibai eta Mutrikuko Hitza : Lea-Artibai eta Mutrikuko Hitza\nEspeleologiara hurbiltzeko aukera ekarri du aurten Markina-Xemeingo Mendi Asteburuak\nEkimen ezberdinak antolatu dituzte haitzuloen jatorria eta izaera arakatzen eta ikertzen dituen jakintza hobeto ezagutzeko. Ekintzek erantzun ona izan dutela adierazi dute antolatzaileek.\nOrientazio Ibilaldiko parte hartzaileak bidean zehar.\nProiekzioak, hitzaldiak, irteerak eta film emanaldiak osatu dute joan den asteburuan Markina-Xemeinen ospatu den Mendi Asteburuaren egitaraua. Ekimen ezberdinak antolatu dituzte haitzuloen jatorria eta izaera arakatzen eta ikertzen dituen jakintza hobeto ezagutzeko.\nAdes espeleologia taldeak Artibai ibarreko kobazuloetan egindako aurkikuntzak ikusgai egon ziren Kontzekupean eskaini zuten proiekzioan. Horrez gain, irudien bidez lagunduta eta ulertzeko modu errazean, espeleologia zer den azaldu zuen Josu Zeberio espeleologo ondarrutarrak Etxebarriko Antsotegi Hotelean eman zuen hitzaldian. Hainbat adibide jarri zituen lur azpiko unibertsoaren misterioak azaleratzeko. Euretako bat Pirinioetan espeleologia zelan egiten duten erakustea izan zen. Hortara heldu aurretik erdibidean dauden beste elementu batzuk azaldu zituen dimentsio horretan espeleologia zer den ulertu eragiteko. Lea-Artibai eta Mutrikuko adibideetatik abiatuta eman zituen azalpenak Zeberiok, bitxikeria ugari ezagutzera emanez. Publikoa harrituta geratu zen lur azpian dagoen guztiarekin. Besteak beste, Lea-Artibain gutxi gorabehera 500 zulo inguru aurkitu eta aztertu dituztela aitatu zuen.\nJosu Zeberio espeleologoa azalpenak ematen Antsotegi Hotelean egindako ekitaldian.\nHorietako batera joan ziren zapatuan [urriak 26] espeologia irteerako parte hartzaileak. Leaktibairen eskutik eskualdeko kobazulo bat ezagutzeko aukera egon zen, eta taldetxo bat animatu zen parte hartzera.\nBestalde, aurreikuspenak ere gaindituta, 225 lagunek parte hartu zuten Artibai Mendigoizale Taldeak Mendi Asteburuaren baitan antolatutako Orientazio Ibilaldian. Arkupean ibilbidearen mapa eta aurkitu beharreko pisten orria jasota ekin zioten bideari ekimeneko ume, gazte eta helduek.\nOrientazio Ibilaldiko partaideak bidean zehar.\nItxurraldekua, Ibarreta, Bidaurreta gaine, Idemeneta, Aristi Eder, Itxurrixa, Altza barri eta Atain baserri ondotik igarota ailagatu ziren berriro ere Arkupera. Giro ikusgarria izan zuten bidelagun eta amaitzeko, mokadutxoa hartzeko aukera eduki zuten amaierako mahaian.\nEta azkenik, Mendifilm Fstibaleko hiru film ikusteko aukera egon zen domekan [urriak 27] Esperantza aretoan. Filmek herritarren ikusmina eragin dute aurten ere.\nJardunaldiak antolatzen diren hirugarren urtea izan da aurtengoa, eta ekimena egonkortzen ari dela esan dute antolatzaileek. “Espeleologia ez da izaten jende askok jarraitzen duen gaia, hala ere lekua eman eta balorean jarri nahi izan dugu, eta emaitzagaz oso pozik gaude”.\nAurten ere ekimen beteranoenak izan duela arrakasta handiena azpimarratu dute. “Jende ugari batu zuen Orientazio Ibilaldiak, giroa ere apartekoa izan zen eta erantzuna handia”.\nBestalde, pixkanaka, Mendifilm Festibaleko filmak ikustera gero eta ikusle gehiago joaten direla aitatu dute. “Apustu handia egiten dugu, eta oso pelikula onak ekartzen ditugu, eta urtez urte ikusle kopurua gorantz doa”.\nAurtengo Mendi Asteburua, beraz, orokorrean ondo joan dela azaldu dute, eta aurrerantzean ere antolatzen jarraitzeko asmoa erakutsi dute. “Hitzaldiak eta ekintzak uztartuko ditugu hurrengoan ere, eta urteroko ekintzez gainera berriren bat gehitzen saiatuko gara”.


Gerrilla marketin - Wikipedia, entziklopedia askea.\nGerrilla marketina marketin teknika eta estrategia multzoa da, hau bide ez konbentzionalean exekutatua eta bere helburua sorgarritasunaren bidez lortzen dutelarik, eta ez publizitatean inbertsio handiak eginda. Publizitate konbentzionala ez denez, talde objetibo batera heltzea ahalbidetzen du era desberdin batean.\nGerra marketin terminoa 1984an famatu egin zen Jay Conrad Levinson-en bidez bere gerra marketin liburuan: Secrets for Making Big Profits from Your Small Business. Batzuetan "marketin erradikal" edo "extreme marketin" terminoak ere erabili izan diran. Hasiera batean marketin mota honetan gehien erabiltzen zena estartzidoen (stencils) bidezko gerra publizitatea edo grafitiak ziren. Gerora beste metodo batzuk erabiltzen joan dira, hala non kartelak, web orrialdeak, aktoreak, jende multzoen momentuko ekintzak (flashmobak), edota posta elektronikoak.\nMarketin mota hau enpresa txikiek erabiltzen dute gehienbat. Sormena erabiltzean datza bideak, espazioak, eguneroko egoerak edo inguruneko elementuak direla medio hauek experientzia batean bihurtuz eta jendearen memorian gordez. Marketin tradizionalarekin alderatuz, gauza garrantzitsuak aldatzen dira. Hala nola erabilitako tokiak, kostuak eta azken kontsumitzailearekin kontaktu zuzena edukitzea.\nOrriaren azken aldaketa: 27 abuztua 2020, 18:04.


Digitalizazioa | Liburutegien ahotsa\nArchivo de la etiqueta: Digitalizazioa\nKontuz kolono digitalekin\nRoberto Casatik “ Goratzarrea paperari” izenburua, eta ” Kolonialismo digitalaren\nkontra” azpititulua duen liburua idatzi du.\nRoberto Casati filosofo eta pentsalaria da eta Pariseko CNRSaren zuzendaria da ( Centre National de la Recherche Scientifique). Bere currículuma ezagututa, entzun eta kontuan hartzeko iritziak ematen dituela esango nuke, nahiz eta kolono digitalek, betiko moduan, zaharkituriko eta jaitotzez analogiko den pertsona baten iritziak direla sinerarazi nahi.\nCasatik, liburuan, gizarte digitalean sortzen diren arazo asko aztertzen ditu; eta guztiak garrantzitsuak dira.\nLiburuaren sarreran, Casatik zenbait auzi azaleratzen ditu. Horietako lehenengoa da: irakurketa paperean ala pantailan?. Hitzez hitz berak dioena idatziko dut: “ Banaketa kate erraldoiek ( Apple, Amazon, Google…) hiperadimentsuak eta nekaezinak diren robot hordak dituzte. Haiek guk eta beste guztiek irakurtzen duguna irakurtzen dute eta zer irakurri aholkatzen digute; gure etxe eta eskolatan sartzen dira, dena kolonializatuz; ohiko ditugun ordenagailuen itxura dute, baina bene-benetan, zer dira? Bada, megastoreen erakuslehio erraldoiak erosle konpultsiboen bila.\nAurkezten digun bigarren auzia da kolonialismo digitalari buruzkoa. Liburutegien munduan dagoeneko ohikoa da “jaiotzez digitala” términoa erabiltzea. Marc Prenskyk sortutako kontzeptua da.\nBaina, nik neuk behintzat, ez nuen orain arte aurkitu kolononialismo digitalari buruz hain argi aritzen zen libururik. Ezagutzen nuen, bai, baita irakurri ere, Jaron Lainerren ” Artalde digitala”, eta erosi berri dut bere azken liburua “ Norenpean dago munduaren kontrola? Baina, Lainer Silicon Valey-ko ernegaritzat dute gehienek.\nZein dira kolono digitalak?\nKolonialismo digitala printzipio xume batean oinarritzen den ideologia da: “ Egiterik baduzu, egin behar duzu”. Hau da, edozein jarduerak eremu digitalera migratzerik badu, migratu behar du. Kolono digitalek eskura dituzten baliabide guztiak erabiliko dituzte gure bizitzako arlo guztiak digitalizatzeko: aisia, irakurketa, hezkuntza, aholkularitza, planifikazioa, komunikazioa, eraikuntza, medikuntza… Guztiak digitala izan behar du haientzat.\nEta, haiei aurre egiten dieten guztiak,” ludista” kategorian sailkatzen dituzte. Makinen suntsitzailetzat hartzen dituzte; dagokien garaian bizitzen ez dakitela diote. Kolono digitalek ez dute eztabaida edo debatea ere onartzen.\nCasatik mundu digitalera migratzea derrigorrezkoa ez dela baieztatzeari egiten dio. Ez da nahikoa, adibidez, liburu digitalek funtzionatzen dutela frogatzeak, eremu guztietan\neta euskarri unibertsal bezala, irakurketarako eta eskolarako liburu elektronikoa inposatzea. Kolono digital ez izateak ez du ekartzen digitalizazioaren kontra egotea. Ez horixe, erabat absurdoa litzateke; elektrizitatearen aurka egotea bezalaxe. Autoreak oso argi adierazten du hori: ez dio alergiarik digitalizazioari. Berak, hain zuzen, teknologia berriak erabiliz ibilbide akademikoak diseinatzen ditu. Baina, uste du kasuan kasuko aztertu behar dela migrazioa egiteko ala ez egiteko.\nAdibidez, argazkigintza liberatu da eta ikus-oharrak hartzeko baliabide bat bihurtu da. Baina, bozka elektronikoak, aldiz, giza kontrol arriskua dakar; ondorioz, debekatu beharko litzateke?\nBeste adibide batzuk ere ematen ditu. Geolokalizazioak aukera handiak ematen ditu, baina, era berean, arriskuak dakartza norbanakoaren ziurtasunerako. Izan al daiteke agresio politiko edo komertziala ere?\nTekonologia berriak onuragarriak direla hezkuntzan ez dago frogatua. Ikerketa sakonak egingabe daude. Eskolan erresistentzia pixka bat egitea komeni dela dio Roberto Casatik.\n2015eko maiatzaren 31ko Semanalean aurkitu nuen bitxikeria bat: ” Algoritmoaren tirania” . Artikulu horretan hiru pertsonaia ospetsuk mundu digitala kritikatzen dute. Lehenago aipatu dudan Jaron Lainer da horietako bat, eta besteak dira: europar politikaria den Margrethe Vestager, eta David Eggers idazlea. Vestager Googlen kontra aritzen da, eta Eggers-ek pribatutasuna galtzeko arriskua gogorarazten digu. bere nobelan.\nLiburuzainek ezagutarazi behar ditugu gizarte digitalaren ahots kritikoak. Interneteko handiek (Google, Amazon, Silicon Valley…) agindu ziguten Arkadia zoriontsua izango zela gizarte digitala. Errealitatean horren ordez kontrola, desberdintasuna eta langabezia ekartzen ari baita, maiz, mundu digital horrek. Horri aurre egiteko, eusteko, irakurtzea beharrezkoa da, asko irakurtzea ; baita entzutea ere.\nPublicado en Teknologia\t1 Respuesta\nEuskal digitalizazio bibliografikoaz, taifen erreinuak?\n2014ko azaroa-abenduaren Jakin aldizkariko 205.zenbakian, hiru gai interesgarri lantzen dira: euskal kultura, euskal liburugintza eta digitalizazioa Euskadin.\nEuskal kulturaz, Harkaitz Cano, Danele Sarriugarte, Iñigo Astiz,Nora Arbelbide, Alberto Barandiarán, Garazi\nArrula Ruiz, Antton Iturbe, Haizea Barcenilla, Koldo Almandoz eta Iñaki Etxeleku aritzen dira.\n2013ko euskal liburugintzaz, urtero bezala Joan Mari Torrealdaik hitz egiten du. Urte horretan euskaraz argitaratutako lan guztiak jasotzen ditu, eta sektorearen joerak aztertu. Iturri moduan deposito legalaren bitartez bildutako liburu guztiak darabiltza.\nGai horietaz gain, 205. zenbaki horrek Gerardo Luzuriagaren eta Roberto Kerexetaren azkenengo artikulua dakar: Digitalizazioa Euskadin 2011-2013 bitartean . Gaur egun liburutegien munduan biziki egunekoa dugun gaia da. Digitalizazio proiektuak 2007.urtetik aurrera jasotzen dituzte Jakin aldizkarian, lehenengo artikulua 160.zenbakian agertzen da. Hurrengoa, 2009an, 172.zenbakian, eta 2011n 185.zenbakian.\nArtikulu hori paperean azkena izango da, hemendik aurrera era digitalean baino ez da argitaratuko,\naldizkariaren webaren “Liburuaren behatokia” izeneko atalean.\nDigitalizazioaren abantailak onartzen baditut ere: eguneratze azkarra, kontsultatzeko erraztasuna…, nolabaiteko pena ematen dit jakiteak hemendik aurrera artikulua digitalean azalduko dela bakarrik. Analogikoa naizela beti onartu dut eta Bernardo Atxagak dixit: ” Ez dezagun gutxietsi ukimena”, paperak oraindik zer eman handia du.\nZer gara ikustekoak?\nEgileek diotenez, digitalizatzen jarraitzen bada ere, murrizketek izugarri moteldu dute proiektu askoren abiatzea. Eusko Jaurlaritzak bertan behera utzi du liburutegien digitalizazio proiektuentzako urteroko\ndirulaguntza; artxibategienak, aldiz, aurrera darrai.\nBestalde, azpimarratzen dute, formatu guztiak bateratu eta planifikatuko lukeen “Liburutegi Nazionalaren” falta, Europeanan agertuko litzatekeen bakarra. Euskal digitalizazioan buruzagitza bakar baten hutsunea\nsumatzen dute eta bat nator beraiekin.\nZein formatotan digitalizatu behar da? Zein bilduma digitalizatu behar ditugu? Zenbat liburutegi digitalera jo behar du erabiltzaileak? Nork gorde behar du digitalizatutakoa? Liburutegi digital horiek guztiak mantendu behar\nditugu? Galdera ugari ditugu gai honen inguruan.\nEusko Jaurlaritzak “ Liburuklik Euskal liburutegi digitala” izena jarri zion bere liburutegi digitalari; Liburuklik weba 2011n abian jarri zen. Baina, ordurako beste zenbait liburutegik abiatua zuen beraien bidea:, Donostiako Koldo Mitxelenak, Antxo Jakituna Fundazioak, Bizkaiako Foru liburutegiak, eta gure Donostiako Udal liburutegi Sareak, besteak beste. Gure proiektua 2003an abiatu zen hiriko egunkari bildumak digitalizatuz.\nOndorioz, beste behin ere, ikertzaileek web bat baino gehiago kontsultatu beharko du euskal fondoak aztertzeko. Berriro ere Europeanan zenbait dira euskal erakundeak, eta ez bakarra eta batua.\nEgileek azpimarratzen duten beste zerbait da, tekonologia informatikoari planifikazioari baino garrantzi handiagoa ematen zaiela proiektu hauetan. Eusko Jaurlaritzak oso proiektu interesgarri eta beharrezko abiatu ditu, adibidez, Ondarenet: euskal weba biltzeko asmoa. Abiatu berria dute ere e-book mailegu plataforma berria.\nDigitalizazioaz ari garenean, ez ahaztu dirutzaz ari garela.\nKezkagarria ere egileentzat digitalizatutakoaren iraupena. Badira urteak liburutegi handiak digitalizatzen hasi zirenetik, Eusko Jaurlaritzak 2011n Liburuklik martxan jarri baino lehenagotik. Badaude, dagoeneko, digitalizazioaren argotek dioen bezala, freskatu, berritu behar diren orrialdeak. Ba al dago horretarako dirurik? Eusko Jaurlaritzak beregain hartuko al du ardura hori? Ez dago euskal deposito digitalik, eta esan dezakegu web asko galduko ditugula, gorde ez ditugun testu ugari dago, eta ez dira gordeko inoiz. Hori guztia gure memoriaren atal bat da.\nArtikulu egileek adierazten dute ere haien kezka administrazio elektronikoa eta e-book-ak direla eta. Dagoeneko e-bookak mailegatzen hasi dira on-line irakurketa publikoko sareko liburutegiak, baina ez gara jabeak, bitartekariak baizik. Esan behar da arrakasta handia izan duela proiektuak. Dena den jabe izatetik pasa gara erabiltzaile izatera eta hori desabantaila da.\nPirateriaz ere aritzen dira, baita DRMei eta Amazonen kultur kolonizazioaz; eus.domeinua eta autoedizioa ere aipatzen dituzte.\nArreta handiz jarraitu dut Euskadiko digitalizazioari buruzko ikuspegi hau, merito handikoa baita: beharrezkoa, kritikoa, osoa eta sakona.\nAurtengo egitasmo berrien atalean jakin dut Amazonek lekua egin diela euskaraz idatziriko liburuei. Belokeko Monastegiak Interneten jarri dituela 12.000 orduko grabaketak . Grabazio horietan, bertso saiok, Matalaz pastorala…eta Euskal Wikipediarako artikuluak sortzen dituen robota “ bot” izenekoa dagoela, halaber, Rudolf Trebitsch (1906-1913) austriarraren diska bilduman zein garrantzia duen euskal musikak. Kopiak Azkue liburutegian daude.. Egileei ez die ihes egiten inolako proiekturik, handia, zein txikia.\nBukatzeko, animatu nahi ditut egileak eta Jakin aldizkaria beraien lanarekin jarrai dezaten. Bakarrik euskaraz aritzen direlarik, zabalkuntza txikia da, eta erraza daiteke desanimatzea.\nPublicado en Teknologia\tDeja una respuesta


Krisi hirukoitzari aurre egiteko, desberdintasunari ekin — ELA Sindikatua\nKrisi hirukoitzari aurre egiteko, desberdintasunari ekin Birusarekin bizitzea. Hori da gure erakundeen mezua. Hala esan zuen Bingen Zupiria Gasteizko gobernuaren bozeramaileak: “Ezin dugu hiru hilero konfinatzen ibili, birusarekin bizitzen ikasi behar dugu”. Sinestezina, ikusirik milaka lagunek bizia, osasuna edo lana galdu dutela birusaren ondorioz; harekin bizi behar omen da, erauzi ordez. https://www.ela.eus/eu/iritziak/krisi-hirukoitzari-aurre-egiteko-desberdintasunari-ekin https://www.ela.eus/eu/iritziak/krisi-hirukoitzari-aurre-egiteko-desberdintasunari-ekin/@@download/image/Mitxel.jpeg\nEzin da ulertu erabaki politikorik hartu ez izana osasun sistema publikoa eta zaintza sarea (zahar-etxeak, eguneko zentroak, etxez etxeko laguntza...) sendotzeko. Sektoreotan inbertsioa gehitu ordez kontrakoa ari gara ikusten: zerbitzuaren gainbehera eta lantaldeen akidura emozionala.\n“Oinarrizkoak garela esaten dute, baina erabili eta botatzekoak bagina bezalako tratua ematen digute” . Zoritxarrez esaldi hau langile askok esaten dute, greban edo mobilizatzen ari diren sektoreetan (kaleko agerraldietan argi dago gehienak emakumeak direla).\nNafarroan dagoeneko ezagutu dugu aurrekontu proiektua (Gobernuak EH Bildurekin hitzartua): Egoera latz honi aurreko egiteko aurrekontu “hazkorra” aurreikusi dute... 2020koa baino %1,9 handiagoa. Aurrekontu honek ez ditu beharrizan sozialak asetuko, eta baliabideak gehitzeko zerga-erreforma baztertu dute. Aurrekontu bat ezkerreko eta progresista izango bada oso bestelako erabakiak hartu behar dira.\nHorraino iristen dira Eusko Jaurlaritzaren urratsak; Europako funtsak ere izango dira, agian, baina murrizketa sozial gehiago ezartzekotan; hor dugu, esaterako, pentsioen erreforma iragarrria... Inork ez daki diru hori noiz etorriko den, baina badakigu zertarako ez den izango (osasuna, hezkuntza, zaintza...) eta nortzuek jasoko dituzten (batik bat enpresa handiek).


Nori berea • ZUZEU\nGaur jaso dugu Altsasuko udaletik, e-postaz, duela aste batzuk espainiera hutsez helarazitako gutuna dela eta, geuk jarritako kexari erantzuna.\nHonela dio, apur bat laburbilduta, Ogasun zinegotziak sinatutako gutunak:\nZuek guregandik jasotako idatzi baten harira, kexa jarri zenuten udaletxean. Idatzia … gaztelera hutsez igorri zitzaizuen. Zuen idatzian, Vascuencearen legeari erreparatuz, instituzioekin harremanak euskaraz edukitzearen eskubidea dagokizuela diozue, eta udalari eskubide hau exigitzen diozue.\nArrazoia ematea besterik ez zait geratzen niri. Herritar bezala dagozkizuen eskubidea errespetatu ez dugunez ere, barkamena eskatzea nahiko nizueke. Eta azkenik, eskerrak ematea, gure hutsegiteak konpontzen laguntzeagatik.\nKasu hauetan, ez barkamenak ez eta arrazoia emateak, ez dira aski izaten. Zuzenena, akats hau berriz errepikatu ez dadila izango litzateke.\nEsan beharra daukat, eta ez diot aitzaki moduan, jaso duzuen gutuna, nahiz eta Altsasuko Udalak igorri, TRACASA enpresa publikoak egiten duen “ZERGA KONTROL PLANA”- ren barruan legokeela. Altsasuko Udalak enpresa honi egindako enkargu bat dela, hots. TRACASA-k bidaltzen digu informazioa eta Udalak herritarrei helarazten die.\nEnpresa honekin egin berri dugun azken bileran, idatzi hauek euskaratzeko eskakizuna egin diegu. Esan bezala,ez dut honekin ezer justifikatu nahi, Altsasuko Udalak enpresa honi dokumentazio guztia elebiz bidaltzeko agindua eman diola jakinaraztea baizik.\nBestalde, Udaleko propioak diren idatzi eta notifikazioak euskaraz bidaltzeko lanetan ari gara. Behintzat Ogasun sailekoak diren hainbat modelo euskaratzeko lanetan gaude. Espero dut, hemendik aurrera jasoko dituzuenak, euskaraz (elebiz behintzat) egotea. Horrela ez balitz, zuen kexa eskertuko genuke, halako ohitura txarrak eta bizioak behingoz gure udaletik kendu ahal izateko.\nZuen gutunean, idatzi horren hizkuntza iluna eta ulergaitza dela diozue. Kasu hauetan, Ogasun departamentuko langileek ez dute inolako arazorik ulertzen ez duzuen hori azaltzeko. Udaleko beheko solairuan daude herritarren zalantzak argitzeko prest.\nEsker mila zuen arretagatik eta agur bero bat”\nGure aldetik, erantzun izana eskertu diegu. Ea ba honek guztiak euskarari eta euskaldunoi dagokigun tokia berreskuratzen hasteko balio digun, geure herrian sikiera.


Gizarte Ekonomiako Euskal Behatokia » Iritzia: Ekonomia eredu jasangarri berriak Europan\nEgungo eredu ekonomikoaren eta bestelako ekonomia antolaketa berritzaileen arteko lehiaren aurrean aurkitzen gara - ekonomia zirkularra, ekonomia funtzionala, partekaturiko ekonomia, ondasun komunaren ekonomia, finantza arduratsuak – gizarte ekonomia gobernantza eta gizarte zein ekologiaren erronkei erantzuna emateko lehentasuna beregan hartzen duen enpresa eredu bezala sendotzen ari dela ikusten dugun bitartean. Jasangarritasunaren kontzeptua ekonomiaren modernizatzearen (eta bere ardura politikoen artean) funtsezko osagai bezala bilakatzea lortzen bada, “Europar Batasunak Estatuak proiektu bateratzaile baten baitan mobilizatuko ditu, proiektu europarrak berriro ere pertsonei lehentasuna ematen ahaleginduz”.\n- Jasangarritasuna irizpide transbertsal bezala kontsideratzea eta hortaz maila politikoan afera hau deskonpartizatzea, Europako ekonomia modernizatze aldera.\n- Ingurugiro zein gizarte esternalizazioak logika ekonomikoan integratzea, Estatu kideei ekologia fiskalitatea barneratzea bultzaraziz eta diru laguntza anti-ekologikoei amaiera jarriz.\n- Kontsumo eta ekoizpen jasangarriarentzat onuragarri izango den marko normatiboa garatzea.\n- Finantza sektorearen funtzionamenduaren inguruan hausnarketa egitea beharrezkoa da, jasangarritasuna lortze aldera eta ingurugiro eta gizartearen inguruko auziak inbertsio erabaki eta arriskuaren kontzeptuan barneratzeko.